text:
GAWO 4
Kudziimba Mlandu—“Ndiyeretseni ku Tchimo Langa”
Mlongo wina dzina lake Martha anati: “Ndinayamba ntchito ya malipiro abwino koma inachititsa kuti ndiyambe zinthu zina zolakwika. Ndinayamba kuchita nawo zinthu monga khirisimasi, kupezeka pa misonkhano yandale ndipo ndinafika pokalowa m’tchalitchi. Ndinasiya kutumikira Yehova kwa zaka 40. Pamene zaka zinkadutsa ndinayamba kuona kuti Yehova sangandikhululukire. Ndinkangokhalira kudziimba mlandu chifukwa ndinkadziwa bwino mfundo za m’Baibulo koma ndinkachitabe zoipazo.
KUDZIIMBA mlandu kungatifooketse kwambiri. Paja Davide analemba kuti: “Zolakwa zanga zakwera kupitirira mutu wanga. Zandilemera kwambiri ngati katundu wolemera.” (Salimo 38:4) Akhristu ena amadziimba mlandu kwambiri mpaka kufika poganiza kuti Yehova sangawakhululukire. (2 Akorinto 2:7) Koma kodi maganizowa ndi olondola? Ngakhale titachita machimo aakulu kwambiri, kodi n’zoona kuti Yehova sangatikhululukire? Ayi, si zoona.
‘Tiyeni Tikambirane Kuti Mukhalenso pa Ubwenzi ndi Ine’
Yehova sataya anthu ochimwa amene alapa. Iye amafunitsitsa kuti anthu oterewa abwerere. Yesu anafotokoza bwino mfundoyi mu fanizo la mwana wolowerera. Anayerekezera Yehova ndi bambo amene mwana wake anachoka pakhomo n’kukayamba makhalidwe oipa. Koma kenako mwanayo anabwerera. Yesu anati: “[Mwanayo] ali chapatali ndithu, bambo akewo anamuona ndipo anagwidwa chifundo. Pamenepo anamuthamangira ndi kumukumbatira ndipo anamupsompsona mwachikondi.” (Luka 15:11-20) Kodi inuyo mumafuna mutabwerera kwa Yehova koma mukuona kuti muli kutali kwambiri? Dziwani kuti Yehova amakukondani ngati mmene bambo wa mu fanizo lija ankakondera mwana wake. Iye akufunitsitsa kuti mubwerere.
Koma kodi mungatani ngati mukuona kuti machimo anu ndi aakulu kapena ndi ambirimbiri moti Yehova sangakhululuke? Ndi bwino kukumbukira zimene Yehova ananena pa Yesaya 1:18. Iye anati: “Bwerani tsopano anthu inu. Tiyeni tikambirane ndipo ine ndikuthandizani kuti mukhalenso pa ubwenzi wabwino ndi ine. Ngakhale machimo anu atakhala ofiira kwambiri, adzayera kwambiri.” Lembali likusonyeza kuti ngakhale machimo athu atakhala ngati zinthu zofiira zimene zathimbiriritsa chovala choyera, Yehova akhoza kutikhululukira.
Mulungu safuna kuti muzingokhalira kudziimba mlandu. Ndiyeno kodi mungatani kuti Yehova akukhululukireni? Tiyeni tikambirane zinthu ziwiri zimene zinathandiza Davide. Choyamba, iye anati: “Ndidzaulula kwa Yehova machimo anga.” (Salimo 32:5) Ndiyeno kumbukirani kuti Yehova wakuitanani kale kuti ‘mukambirane naye’ n’kukonza ubwenzi wanu ndi iye. Chofunika n’kungochita zimene wanenazi. Ndi bwino kuulula machimo anu kwa Yehova n’kumufotokozera mmene mukumvera. Davide ankadziwa kuti Yehova amuthandiza ndipo anapempha kuti: “Ndiyeretseni ku tchimo langa.” Ananenanso kuti: “Inu Mulungu, simudzanyoza mtima wosweka ndi wophwanyika.”—Salimo 51:2, 17.
Chachiwiri, Davide anathandizidwa ndi mneneri wa Mulungu dzina lake Natani. (2 Samueli 12:13) Masiku ano, Yehova watipatsanso akulu mumpingo amene aphunzitsidwa bwino zimene angachite pothandiza ochimwa amene alapa kuti akhalenso pa ubwenzi ndi Yehova. Mukawafotokozera vuto lanu, iwo adzakulimbikitsani pogwiritsa ntchito Malemba ndipo adzakupemphererani. Izi zidzathandiza kuti mtima wanu ukhale m’malo, musiye kudziimba mlandu ndiponso muyambe kutumikira Mulungu bwinobwino.—Yakobo 5:14-16.
“Wodala Ndi Munthu Amene Wakhululukidwa Zolakwa Zake”
Mwina mukuona kuti kuulula machimo anu kwa Yehova ndiponso kupempha akulu kuti akuthandizeni n’kovuta kwambiri. Kumbukirani kuti zimenezi zinachitikiranso Davide. Iye “anakhala chete” kwa kanthawi ndithu osaulula. (Salimo 32:3) Kenako anaona ubwino wa kuulula machimo ake ndiponso kukonza ubwenzi wake ndi Mulungu.
Davide ataulula machimo ake anayambanso kusangalala. Iye analemba kuti: “Wodala ndi munthu amene wakhululukidwa zolakwa zake, amene machimo ake aphimbidwa.” (Salimo 32:1) Anapempheranso kuti: “Inu Yehova, tsegulani milomo yangayi, kuti pakamwa panga patamande inu.” (Salimo 51:15) Choncho atakhululukidwa machimo ake, Davide ankafunitsitsa kuuza ena za Yehova.
Yehova sakufuna kuti muzivutika chifukwa chodziimba mlandu. Koma akufuna kuti mukhale osangalala komanso ofunitsitsa kulalikira za iye. (Salimo 65:1-4) Paja akufunanso kuti ‘machimo anu afafanizidwe, ndiponso kuti nyengo zotsitsimutsa zibwere kuchokera kwa iye.’—Machitidwe 3:19.
Izitu n’zimene zinachitikira mlongo amene tamutchula kumayambiriro uja. Iye anati: “Mwana wanga wamwamuna ankanditumizira magazini a Nsanja ya Olonda ndi Galamukani! Ndiyeno pang’ono ndi pang’ono ndinayamba kukonza ubwenzi wanga ndi Yehova. Zinandivuta kwambiri kuti ndipemphe Yehova kundikhululukira machimo anga onse. Koma ndinalimba mtima n’kumupempha kuti andikhululukire. Sindikumvetsa kuti panapita zaka 40 ndisanabwerere kwa Yehova. Izitu zikusonyeza kuti ngakhale munthu atasiya kutumikira Yehova kwa zaka zambiri, akhoza kubwerera n’kukonzanso ubwenzi wake ndi iye.”


c: text/html

text:
ANTHU NDI MAYIKO
Dziko la Brazil
POYAMBA ku Brazil kunkakhala alenje ndi alimi. Kenako Apwitikizi anafika m’dzikoli n’kuyambitsa Chikatolika ndipo patapita nthawi, m’dzikoli munamangidwa matchalitchi ambiri. Ena mwa matchalitchiwa ankawakongoletsa ndi ziboliboli zokutidwa ndi golide.
Cham’katikati mwa zaka za m’ma 1500 mpaka 1800, sitima zapanyanja zinabweretsa akapolo okwana 4 miliyoni kuchokera ku Africa kuti azigwira ntchito m’minda. Anthu amenewa anabwera ndi miyambo yakwawo, zimene zinapangitsa kuti m’dzikoli mukhale zipembedzo zophatikizana monga macumba komanso candomblé. Nyimbo, magule komanso zakudya za m’dzikoli zimasonyeza kuti zinachokera ku chikhalidwe cha ku Africa.
Anthu a m’dzikoli amakonda kudya chakudya china chotchedwa feijoada chimene amachipanga pophatikiza nyama komanso nyemba zakuda ndipo amadyera mpunga wosakaniza ndi masamba. Chakudyachi chinachokera ku Portugal. M’zaka za m’ma 1800 mpaka 1900, m’dzikoli munafikanso anthu ochokera ku Germany, Italy, Poland, Spain, Japan komanso mayiko ena.
Ku Brazil kuli mipingo ya Mboni za Yehova yoposa 11,000 ndipo muli Mboni zoposa 750,000. A Mboniwa amaphunzira Baibulo ndi anthu oposa 800,000. Pofuna kuti akhale ndi malo abwino oti azisonkhanamo, magulu 31 ogwira ntchito yomanga, amamanga komanso kukonza Nyumba za Ufumu pafupifupi 250 kapena 300 pa chaka. Kuchokera mu March 2000, Nyumba za Ufumu zokwana 3,647 zamangidwa kapena kukonzedwa.
KODI MUKUDZIWA?
Mtsinje wa Amazon ndi wautali makilomita 6,275 ndipo ndi umene umathira madzi ambiri m’nyanja kuposa mtsinje uliwonse padziko lonse

robotstxt: allowed

filter: keep


text:
Kodi Ukwati Unayamba Bwanji Nanga Cholinga Chake N’chiyani?
“Yehova Mulungu anati: ‘Si bwino kuti munthu akhale yekha. Ndimupangira womuthandiza, monga mnzake womuyenerera.’”—GEN. 2:18.
NYIMBO: 36, 11
1, 2. (a) Kodi ukwati unayamba bwanji? (b) Kodi Yehova ankafuna kuti mwamuna ndi mkazi oyamba adziwe zotani zokhudza ukwati? (Onani chithunzi pamwambapa.)
UKWATI ndi nkhani yaikulu kwambiri kwa anthufe. Choncho tiyeni tikambirane mmene unayambira komanso cholinga chake. Izi zitithandiza kukhala ndi maganizo oyenera pa nkhaniyi komanso kuti tizisangalala m’banja. Yehova atalenga Adamu, anamubweretsera nyama zonse kuti azitchule mayina. Koma Adamuyo “analibe womuthandiza, monga mnzake womuyenerera.” Ndiyeno Mulungu anamugonetsa tulo tofa nato n’kumuchotsa nthiti. Kenako anamupangira mkazi pogwiritsa ntchito nthitiyo n’kumubweretsera. (Werengani Genesis 2:20-24.) Choncho Mulungu ndi amene anayambitsa ukwati.
2 Yesu anasonyeza kuti Yehova ndi amene ananena kuti: “Pa chifukwa chimenechi mwamuna adzasiya bambo ake ndi mayi ake n’kudziphatika kwa mkazi wake, ndipo awiriwo adzakhala thupi limodzi.” (Mat. 19:4, 5) Zimene Yehova anachita pogwiritsa ntchito nthiti ya mwamuna n’kupanga mkazi, zinasonyeza kuti ankafuna kuti anthuwo azikondana komanso kugwirizana kwambiri. Sanafune kuti iwo adzalekane kapena kuchita mitala.
UKWATI UMAKWANIRITSA CHOLINGA CHA YEHOVA
3. Kodi cholinga cha Yehova poyambitsa ukwati chinali chiyani?
3 Adamu ataona mkazi wakeyo, anasangalala kwambiri ndipo anamupatsa dzina loti Hava. Iye analidi mnzake womuyenerera ndipo ankasangalala naye tsiku lililonse chifukwa choti ankathandizana zinthu zambiri. (Gen. 2:18) Cholinga cha Yehova chinali choti banjali likhale ndi ana n’kudzaza dziko lapansi. (Gen. 1:28) Ngakhale kuti ana amakonda makolo awo, Yehova ankafuna kuti akakula azisiya makolowo, n’kukayamba banja lawo. Izi zikanachititsa kuti anthu adzaze bwinobwino padzikoli n’kulisintha lonse kukhala Paradaiso.
4. Fotokozani zimene zinachitika m’banja loyambirira.
4 Koma Adamu ndi Hava analephera kumvera Yehova ndipo banja lawo linayamba kukumana ndi mavuto. Zomwe zinachitika n’zakuti Satana Mdyerekezi, yemwe amatchedwanso “njoka yakale ija,” anapusitsa Hava pomuuza kuti adye chipatso cha “mtengo wodziwitsa chabwino ndi choipa.” Anamuuza kuti akadya, akhala ndi nzeru zapadera moti azitha kusiyanitsa yekha chabwino ndi choipa. Hava anachita zinthu mopanda ulemu chifukwa sanafunse kaye mwamuna wake za nkhaniyo. Nayenso Adamu m’malo momvera Mulungu anangolandira chipatso chimene Hava anamupatsa, n’kudya.—Chiv. 12:9; Gen. 2:9, 16, 17; 3:1-6.
5. Kodi tikuphunzira chiyani pa zimene Adamu ndi Hava anayankha atafunsidwa ndi Yehova?
5 Mulungu atafunsa za nkhaniyi, Adamu anaimba mlandu mkazi wake. Iye anati: “Mkazi amene munandipatsayu ndi amene wandipatsa chipatso cha mtengowo, ndipo ine ndadya.” Nayenso Hava ananena kuti njoka ndi imene inamulakwitsa. (Gen. 3:12, 13) Zifukwa zimene ankaperekazi zinali zosamveka. Kusamvera kwawoku kunasonyeza kuti akuderera Yehova ndipo sankafuna kuti aziwalamulira. Kodi tikuphunzirapo chiyani? Kuti banja likhale losangalala, aliyense ayenera kumvera Yehova komanso kuvomereza zimene walakwitsa.
6. Kodi mawu a pa Genesis 3:15 amatanthauza chiyani?
6 Satana atayambitsa mavuto m’munda wa Edeni, Yehova ananena ulosi woyamba m’Baibulo wonena za tsogolo labwino la anthu. (Werengani Genesis 3:15.) Iye ananena kuti Satanayo adzaphwanyidwa ndi ‘mbewu ya mkazi.’ Ponena kuti mkazi ankatanthauza gulu lakumwamba la angelo ake. Apatu Yehova anathandiza anthu kudziwa mgwirizano umene ulipo pakati pa iyeyo ndi gulu la angelo kumwambako. Kenako, Malemba anayamba kusonyeza kuti Mulungu adzatumiza winawake kuchokera m’gulu lakumwambali kuti adzaphwanye Mdyerekezi. Zimenezi zidzathandiza kuti anthu omvera apeze moyo wosatha mogwirizana ndi cholinga cha Mulungu choyambirira.—Yoh. 3:16.
7. (a) Kodi zimene Adamu ndi Hava anachita zakhudza bwanji mabanja? (b) Kodi Baibulo limalimbikitsa mwamuna ndi mkazi kuti azichita chiyani?
7 Zimene Adamu ndi Hava anachita zinayambitsa mavuto m’banja lawo komanso mabanja onse. Mwachitsanzo, zinachititsa kuti Hava ndiponso akazi onse azivutika akakhala oyembekezera komanso akamabereka. Zinachititsanso kuti akazi azikhumba amuna awo koma amunawo aziwapondereza ndi kuwachitira nkhanza ngati mmene zilili m’mabanja ambiri masiku ano. (Gen. 3:16) Koma Baibulo limalimbikitsa amuna kuti azikonda akazi awo. Limanenanso kuti akazi ayenera kugonjera amuna awo. (Aef. 5:33) Mwamuna ndi mkazi akakhala oopa Mulungu komanso ogwirizana, mavuto amachepa m’banja mwinanso kutheratu.
KUCHOKERA NTHAWI YA ADAMU KUDZAFIKA NTHAWI YA CHIGUMULA
8. Kodi zinthu zinali bwanji pa nkhani ya ukwati kuchokera nthawi ya Adamu kufika nthawi ya Chigumula?
8 Adamu ndi Hava asanafe, anabereka ana aamuna ndi aakazi. (Gen. 5:4) Mwana wawo woyamba anali Kaini, ndipo anakwatira mmodzi mwa achibale ake. Munthu woyamba kutchulidwa m’Baibulo kuti anali ndi akazi awiri anali Lameki ndipo anali wochokera ku banja la Kaini. (Gen. 4:17, 19) Pa anthu amene anakhalako kuchokera nthawi ya Nowa kufika nthawi ya Chigumula, ndi anthu ochepa okha amene ankalambira Yehova. Ena mwa anthuwa anali Abele, Inoki komanso Nowa ndi banja lake. M’nthawi ya Nowa “ana a Mulungu woona anayamba kuona kuti ana aakazi a anthu anali okongola. Chotero, anayamba kudzitengera okha akazi alionse amene anawasankha.” Ndiyeno angelowa ndi akaziwo anabereka ziphona zankhanza zotchedwa Anefili. Komanso ‘kuipa kwa anthu kunachuluka padziko lapansi, ndipo malingaliro onse a m’mitima ya anthu anali oipa okhaokha.’—Gen. 6:1-5.
9. Kodi anthu oipa a m’nthawi ya Nowa zinawathera bwanji, nanga ifeyo tikuphunzirapo chiyani?
9 Yehova anabweretsa Chigumula m’nthawi ya Nowa ndipo chinawononga anthu onse oipa. Pa nthawiyo anthu ankangotanganidwa ndi zinthu za tsiku ndi tsiku monga kukwatira ndi kukwatiwa. Iwo sankamvetsera uthenga woti Mulungu awononga dziko umene Nowa, yemwe anali “mlaliki wa chilungamo,” ankalalikira. (2 Pet. 2:5) Yesu ananeneratu kuti zimene zinkachitikazo zidzachitikanso masiku otsiriza ano. (Werengani Mateyu 24:37-39.) Masiku ano anthu ambiri samvetsera uthenga wa Ufumu. Uthengawu ukulalikidwa padziko lonse kuti ukhale umboni ku mitundu yonse ndipo kenako mapeto afika. Koma ifeyo tisalole kuti zinthu ngati banja komanso kulera ana zitilepheretse kukhala maso podziwa kuti tsiku la Yehova lili pafupi.
KUCHOKERA NTHAWI YA CHIGUMULA KUFIKA NTHAWI YA YESU
10.(a) Pa nthawi ya Nowa, kodi anthu ambiri ankachita zotani? (b) N’chifukwa chiyani tingati banja la Abulahamu ndi Sara linali chitsanzo chabwino?
10 Nowa anali ndi mkazi mmodzi. N’chimodzimodzinso ana ake atatu aja. Koma anthu ena pa nthawiyo ankakwatira mitala. M’zikhalidwe zambiri kuchita chiwerewere sinali nkhani ndipo ena ankaona kuti ndi mbali ya chipembedzo chawo. Pa nthawi imene Abulahamu ndi Sara ankafika ku Kanani, anthu ambiri m’dzikolo anali ndi makhalidwe oipa osalemekeza ukwati. Choncho Yehova analamula kuti mizinda ya Sodomu ndi Gomora iwonongedwe chifukwa anthu a m’mizindayi ankachita komanso kulekerera zinthu zachiwerewere zoipa kwambiri. Koma Abulahamu ankatsogolera bwino banja lake ndipo Sara ankapereka chitsanzo chabwino pogonjera mwamuna wakeyo. (Werengani 1 Petulo 3:3-6.) Abulahamu anaonetsetsanso kuti mwana wake Isaki akwatire mkazi wolambira Yehova. Nayenso Yakobo ankachita zinthu zogwirizana ndi kulambira koona. Yakobo ndi amene anadzakhala kholo la mafuko 12 a Isiraeli.
11. Kodi Chilamulo cha Mose chinkateteza bwanji Aisiraeli?
11 Patapita nthawi, Yehova anachita pangano ndi Aisiraeli ndipo anawapatsa Chilamulo cha Mose. M’chilamulochi munalinso malamulo onena za zinthu zimene anthu ankachita pa nthawiyo, monga kukwatira mitala. Chilamulo chinkateteza Aisiraeli kuti asasiye kulambira koona chifukwa chinkawaletsa kukwatirana ndi anthu osalambira Yehova. (Werengani Deuteronomo 7:3, 4.) Panali akuluakulu amene ankathandiza, m’banja mukakhala mavuto aakulu. Panalinso zoyenera kuchita ngati pali kusakhulupirika, nsanje komanso kukayikirana m’banja. Chilamulo chinkalola munthu kuthetsa banja, koma panalinso malamulo onena za nkhaniyi. Mwachitsanzo, munthu ankaloledwa kusiya mkazi wake ngati “wam’peza ndi vuto linalake.” (Deut. 24:1) Baibulo silinena kuti mawu akuti “vuto linalake” akunena za chiyani. Koma n’zodziwikiratu kuti sakunena za timavuto ting’onoting’ono.—Lev. 19:18.
MUSAMACHITIRE CHINYENGO MKAZI KAPENA MWAMUNA WANU
12, 13. (a) M’nthawi ya Malaki, kodi amuna ena ankachitira zotani akazi awo? (b) Ngati Mkhristu wasiya mwamuna kapena mkazi wake n’kukwatira wina, kodi zotsatira zake zingakhale zotani?
12 M’masiku a mneneri Malaki, Ayuda ambiri ankachitira akazi awo zachinyengo powasiya popanda zifukwa zomveka. Akatero ankakwatira atsikana kapena akazi osalambira Yehova. Zoterezi zinkachitikabe mpaka m’nthawi ya Yesu moti amuna ena ankasiya akazi awo “pa chifukwa chilichonse.” (Mat. 19:3) Koma Yehova amadana kwambiri ndi zimenezi.—Werengani Malaki 2:13-16.
13 Mpingo wachikhristu sulekerera munthu aliyense wochita chinyengo m’banja. Koma tiyerekeze kuti Mkhristu wina wapabanja wayamba chibwenzi ndi mwamuna kapena mkazi wa munthu wina. Kenako akuthetsa banja lake n’kukwatirana ndi chibwenzicho. N’zoona kuti zoterezi sizichitikachitika pakati pa Akhristu. Koma ngati Mkhristu wotereyu atapanda kulapa, angachotsedwe mumpingo n’cholinga choti mpingowo ukhalebe woyera. (1 Akor. 5:11-13) Kuti abwezeretsedwe, ayenera kuonetsa ‘zipatso zosonyeza kuti walapa.’ (Luka 3:8; 2 Akor. 2:5-10) N’zoona kuti palibe lamulo loti payenera kupita nthawi yakutiyakuti kuti munthuyo abwezeretsedwe. Komabe asanabwezeretsedwe, pamafunika kuiganizira bwino nkhaniyo ndiponso zimene anachitazo. Mwina pangatenge chaka kapena kuposa, kuti munthuyo asonyeze kuti walapadi. Koma ngakhale munthu wotereyu atabwezeretsedwa, ayenera kudziwa kuti adzayankhabe mlandu “pa mpando woweruzira milandu wa Mulungu.”—Aroma 14:10-12; onani Nsanja ya Olonda yachingelezi ya November 15, 1979, tsamba 31-32.
ZIMENE AKHRISTU AYENERA KUCHITA
14. Kodi Chilamulo chinathandiza bwanji Aisiraeli?
14 Aisiraeli anatsatira Chilamulo cha Mose kwa zaka zoposa 1,500. Chilamulochi chinathandiza anthu a Mulungu kutsatira mfundo za makhalidwe abwino zokhudza banja komanso nkhani zina. Chinawathandizanso kukonzekera kubwera kwa Mesiya. (Agal. 3:23, 24) Koma imfa ya Yesu inachititsa kuti Chilamulochi chisiye kugwira ntchito ndipo Mulungu anayamba kugwiritsa ntchito njira ina potsogolera anthu ake. (Aheb. 8:6) Zinthu zina zimene zinkaloledwa m’Chilamulo cha Mose zinali zosalolekanso.
15. (a) Kodi mpingo wachikhristu umatsatira mfundo ziti pa nkhani ya ukwati? (b) Kodi Mkhristu ayenera kuganizira mfundo ziti asanathetse banja?
15 Pa nthawi ina Afarisi anafunsa Yesu zokhudza banja. Powayankha, iye ananena kuti zimene Mose analola pa nkhani yothetsa banja, si zimene Mulungu ankafuna “kuyambira pa chiyambi.” (Mat. 19:6-8) Apa anasonyeza kuti mpingo wachikhristu uyenera kutsatira zimene Mulungu anayambitsa mu Edeni zokhudza ukwati. (1 Tim. 3:2, 12) Popeza anthu akakwatirana amakhala “thupi limodzi,” kuti banja lawo likhale lolimba ayenera kukondana kwambiri komanso kukonda Mulungu. Mkhristu angathetse banja ngati mnzakeyo wachita chigololo. Koma ngati angathetse pa zifukwa zina, sakhala womasuka kuti angakwatiranenso ndi wina. (Mat. 19:9) Mkhristu angasankhe kukhululukira mnzake amene wachita chigololo n’kulapa ngati mmene Hoseya anakhululukira Gomeri. Nayenso Yehova anakhululukira mtundu wa Isiraeli umene tingati unachita chigololo. (Hos. 3:1-5) Mfundo ina yoyenera kuikumbukira ndi yakuti, ngati mwamuna kapena mkazi wachita chigololo ndiyeno mnzakeyo wavomera kugona naye, ndiye kuti wamukhululukira ndipo palibe chifukwa cha m’Malemba chothetsera banjalo.
16. Kodi Yesu ananena zotani pa nkhani ya kusakhala pa banja?
16 Yesu atanena zoti banja siliyenera kutha pa zifukwa zina kupatula chigololo, ananenanso za anthu amene “ali ndi mphatso” yosakhala pa banja. Ndiyeno ananena kuti: “Amene angathe kuchita zimenezi achite.” (Mat. 19:10-12) Pali anthu ambiri amene asankha kusakhala pa banja n’cholinga choti azitumikira Yehova popanda zododometsa. Anthu oterewa amafunika kuwayamikira kwambiri.
17. Kodi Mkhristu angadziwe bwanji nthawi yoyenera kulowa m’banja?
17 Kodi n’chiyani chingathandize munthu kudziwa ngati ayenera kukhala pa banja kapena ayi? Munthu amafunika kuganizira nkhaniyi mofatsa n’kuona ngati angakwanitse kusakhala pa banja. Mtumwi Paulo ananena kuti kusakhala pa banja n’kwabwino. Komabe iye ananenanso kuti: “Koma chifukwa cha kuwanda kwa dama, mwamuna aliyense akhale ndi mkazi wakewake ndipo mkazi aliyense akhale ndi mwamuna wakewake.” Ndiye anapitiriza kuti: “Ngati sangathe kudziletsa, akwatire, pakuti ndi bwino kukwatira kusiyana ndi kuvutika ndi chilakolako.” Komabe munthu asanaganize zolowa m’banja, ayenera kuganiziranso za zaka zake popeza Paulo anati: “Ngati wina akuona kuti zikumuvuta kukhalabe yekha, ngati wapitirira pachimake pa unyamata, ndipo ngati ziyenera kutero, achite mmene akufunira, sachimwa. Akwatire.” (1 Akor. 7:2, 9, 36) N’zoona kuti kukhala pa banja kungathandize munthu kupewa chiwerewere kapena chizolowezi choseweretsa maliseche. Komabe munthu sayenera kusankha kukwatira kapena kukwatiwa chifukwa cha chilakolako chogonana chimene chimakhala champhamvu pa zaka zaunyamata. Chifukwa pa nthawiyi angakhale adakali wamng’ono moti sangathe kusamalira banja.—1 Tim. 4:1-3.
18, 19. (a) Kodi banja lachikhristu liyenera kuyamba bwanji? (b) Kodi tidzakambirana chiyani m’nkhani yotsatira?
18 Banja lachikhristu liyenera kuyamba ndi mwamuna komanso mkazi amene anadzipereka kwa Yehova ndipo amamukonda ndi mtima wonse. Komanso anthu amene akufuna kukwatiranawo akhale oti amakondana kwambiri ndipo akufuna kukhala limodzi moyo wawo wonse. Banja lotere limadalitsidwa chifukwa choti anthuwo anatsatira malangizo akuti akwatire kapena kukwatiwa “mwa Ambuye.” (1 Akor. 7:39) Iwo amaona kuti malangizo a m’Baibulo amawathandiza kukhala ndi banja losangalala.
19 Masiku ano amuna ndi akazi ambiri ali ndi makhalidwe amene amasokoneza mabanja awo. M’nkhani yotsatira tidzakambirana mfundo za m’Malemba zimene zingathandize Akhristu apabanja kuthana ndi mavuto amene tikukumana nawo “masiku otsiriza” ano. (2 Tim. 3:1-5) Tikuthokoza kwambiri Yehova chifukwa amagwiritsa ntchito Mawu ake potithandiza kudziwa zoyenera kuchita kuti tikhale ndi banja labwino komanso losangalala. Izi zimatithandiza kuti tipitirizebe kuyenda limodzi ndi anthu ake pamsewu wopita kumoyo wosatha.—Mat. 7:13, 14.


text:
NKHANI YA PACHIKUTO: N’CHIFUKWA CHIYANI ANTHU AKUVUTIKA CHONCHI? NANGA MAVUTO AMENEWA ADZATHA LITI?
Anthu Ambiri Osalakwa Akuphedwa
Noelle anali mwana wosangalatsa ndipo ankakonda kujambula. Tsiku lina madzulo ankayenda kuseri kwa nyumba yawo ndipo mwangozi anagwera mu damu la pakhomopo n’kumwalira. Zimenezi zinachitika kutangotsala milungu iwiri kuti akwanitse zaka 4.
Pa 14 December 2012, anthu 26 anafa atawomberedwa ndi mfuti pa sukulu ina ku Connecticut, ku America, ndipo 20 mwa anthuwa anali ana azaka 6 kapena 7. Ena mwa anawa mayina awo anali Charlotte, Daniel, Olivia ndi Josephine. Pa mwambo wokumbukira imfa ya anthuwa, pulezidenti Obama anatchula mayina a anawo kenako anauza anthu amene anapezeka pamwambowo kuti: “Mavuto amenewa ayenera kutha.”
Mtsikana wina wazaka 18, dzina lake Bano, anasamuka limodzi ndi banja lawo ku Iraq mu 1996 kupita ku Norway. Koma chomvetsa chisoni n’chakuti Bano anali m’gulu la anthu 77, omwe anaphedwa pa 22 July 2011 ndi chigawenga china. Chigawengachi chinalankhula moyerekedwa kuti: “Ndikufuna ndipepese kuti sindinakwanitse kupha anthu ambiri.”
Nkhani zomvetsa chisoni ngati zimenezi zakhala zikuchitika kawirikawiri m’madera osiyanasiyana padziko lapansi. Taganizirani za chisoni chimene anthu amakhala nacho kukachitika ngozi, zachiwawa, nkhondo, zauchigawenga ndiponso zinthu zina. Anthu ambiri osalakwa amaphedwa kapena kuvulala.
Zimenezi zikachitika, anthu ena amaimba Mulungu mlandu. Iwo amati Mlengi wathu samakhudzidwa ndi mavuto amene anthu akukumana nawo. Ena amati Mulungu amaona mavuto amene anthu akukumana nawo koma safuna kuwathandiza. Pomwe ena amati Mulungu analemberatu kuti zinthu zimenezi zidzachitike. Zikuoneka kuti anthu amakhala ndi maganizo osiyanasiyana pa nkhani imeneyi. Kodi mayankho odalirika tingawapeze kuti? Nkhani zotsatirazi zifotokoza zimene Baibulo limanena pa nkhani ya mavuto komanso mmene adzathere.


text:
Apolisi mu boma la Machinga ananjata mayi wina wa zaka makumi awiri ndi mphambu zisanu ndi imodzi (26) ati kamba kogwlira bambo wina wa zaka makumi awiri ndi mphambu zitatu (22).
Malinga ndi mneneri wa a Polisi mu boma la Machinga, mu mwezi wa Okotobala chaka chomwe chino, Mayi Inness Salamba ati anagwililira bamboyu.
Iwo anati Mayi Salamba anaitanila bamboyu kunyumba kwawo, ndipo atafika kumeneko iwo anavula ndi kumukakamiza kuti agone naye.
Ati bamboyu atapita kwawo anaoneka otopa ndi osokonezeka ndipo atafunsidwa, iye anaulula kuti wachitidwa chipongwe ndi mayiyu.
Apa akuti achibale a bamboyu anakaitula nkhani kwa amfumu amene ananena kuti nkhaniyi apite nayo ku Polisi.
Atamva zoti nkhani yakatulidwa ku Polisi, ati Mayi Salamba anathawa osaonekanso.
Iwo anaonekanso mwezi uno poganiza kuti nkhani ija yaola, koma anangofikila mmanja mwa a Polisi.
Iwo atengeledwa ku bwalo la milandu posachedwapa kukayankha mlandu ogwililira ndipo akapezeka olakwa atha kukakhala kundende kwa zaka zisanu ndi ziwiri (7).


text:
Pesto - msuzi tingachipeze powerenga Italy zakudya. Kwa nthawi yoyamba msuzi anali yophika kumpoto kwa Italy, m`dera la Italy Liguriya.Zhiteli Anasangalala kwambiri ndi pesto, amene ngakhale unachitikira dziko Championship ntchito yokonza wotchuka msuzi. The Championship panafika anthu onse akatswiri oyang`anira zophika ndi zophikira Amateurs.
The dzina pesto amachokera ku mawu "pestato", "pestare", amene anawamasulira kuchokera ku Italy amatanthauza "kupondaponda, kugona tulo, akupera." Mu France, izi msuzi zakonzedwa mu Provence amatchedwa "Piste". Mu Germany, kuwonjezera zilombo adyo msuzi m`malo Basil, ndi ku Austria izo amapangidwa dzungu mbewu "dzungu pesto".
Classic pesto zakonzedwa okha basi zadothi kapena nsangalabwi mtondo , akusisita dzanja chachikulu zosakaniza matabwa munsi.
zakudya mtengo pesto
wina mazana magalamu a msuzi anawakonzera chakale Chinsinsi ali 4.5 mg wa vitamini E, 1.4 mg wa vitamini B12, 0,3 mg ndi Vitamini E 2.8 mg wa vitamini C, 19 mg wa vitamini B9 0,4 mg wa vitamini A. The pesto lili 540 mg ndi a phosphorous, potaziyamu, 100 mg, 860 mg ndi sodium, 50 mg magnesium, 1005 mg ndi wa calcium, 0,1 mg wa a manganese, mkuwa ndi nthaka 70 mg wa 4 mg.
maphikidwe pesto
Ambiri pesto msuzi Chinsinsi zikuphatikizapo paini mtedza, garlic, zobiriwira Basil, Parmesan ndi mafuta. M`madera ena Italy, kunachititsa dzuwa zouma kapena mwatsopano tomato ndi zovuta tchizi womuyenerera nkhosa tchizi. Pali maphikidwe kwa pesto popanda paini mtedza, kapena maphikidwe, amene m`malo paini mtedza ndi amondi . Kuwonjezera tingachipeze powerenga zosakaniza mu msuzi kuwonjezera sipinachi, arugula, fennel, chiponde kapena mtedza. N`zoona pesto N`zosatheka lamulo ndi yofunika mankhwala - owonjezera mafuta a maolivi.
The Chinsinsi cha tingachipeze powerenga pesto msuzi
Four mtengo Basil masamba anaikidwa mtondo. Kuwonjezera uzitsine mchere kusunga mtundu wa msuzi, awiri kapena atatu cloves wa adyo ndi mmodzi mchere supuni ya paini mtedza kapena walnuts amawonda mtedza. Ndiye amatsatira pakani zosakaniza choyamba anawonjezera pa kwambiri pang`onopang`ono ndiyeno pang`onopang`ono kuwonjezeka liwiro, kulowa osakaniza Parmesan, pecorino tchizi ndi grated pa atatu mchere spoons. Pamene osakaniza amakhala poterera osalala, woonda mtsinje kulowa mazana awiri gm ya mafuta. Kenako mosamala akuyambitsa msuzi. Kuti wowawasa kukoma akhoza zidzawonjezedwa kwa pesto mmodzi kapena awiri supuni ya mandimu.
Pesto msuzi kusungidwa mu firiji . Kukonzekera msuzi anali kusungidwa kwa nthawi yaitali, muyenera mudzaze padziko mafuta. Izi amateteza zigawo zikuluzikulu pesto kulowa mpweya ndi kuonjezera ake alumali moyo.
ntchito pesto
msuzi mwadzala zosiyanasiyana mbale. Pesto msuzi akhoza kuwonjezeredwa pasitala, kuwaza mkate, ndisunse zakudimba mu izo. Fillet a m`nyanja zikuluzikulu kapena nsomba topaka pesto msuzi ndi yophikidwa mu uvuni mpaka kuphika. Nsomba fillet ndi pesto akutembenukira zokometsera ndi wokoma kukoma.
Zimenezi msuzi ndi amkhala iliyonse saladi m`malo masamba mafuta ndi mayonesi. Pesto mwangwiro complements yakeyi kapena kukazinga nyama. Nthawi zambiri ntchito monga marinada.Prigotovlennaya kukazinga mwanawankhosa ndi zokoma ndi wachifundo, ngati pamaso Kukuwotcha Pakani pesto. Kuchokera masamba pesto bwino pamodzi belu tsabola ndi biringanya, makamaka ngati ali phwetekere pesto. Mu Italy, msuzi kupaka aliyense wosanjikiza wa multilayer chikhalidwe Italy keke.
pesto sangweji amagwiritsidwanso ntchito chofufumitsa ndi masangweji komanso pitsa ndi nyama, tchizi ndi tomato. lalikulu pesto msuzi m`malo mwa miyambo phwetekere msuzi pitsa.
Okonzeka msuzi chogulitsidwa masitolo ang`onoang`ono galasi mitsuko. Koma, ndithudi, mwatsopano anakonza msuzi ali wolemera kakomedwe ndi fungo.


text:
NKHANI 9
Abalahamu na Sara Adadzabereka Mwana
Abalahamu na Sara akhadalowolana kwa magole mazinji. Iwo akhadasiya mui wawo wabwino ku mzinda wa Uri, acikakhala ku mbuto inango mu tendi. Tsono Sara akhadandaula lini na bzimwebzo, thangwe iye akhakhulupira Yahova.
Sara akhafunisisa kukhala na mwana mwakuti adauza Abalahamu kuti: ‘Berekani naye mwana mtumiki wangu Hagari, ndipo mwanayo an’dzakhala wangu.’ Tenepo, na kupita kwa nthawe, Hagariyo adaberekadi mwana wacimuna, omwe dzina lace akhali Jimayeri.
Pambuyo pa magole mazinji, pomwe Abalahamu akhana magole 99 yakubadwa, ndipo Sara akhana magole 89 yakubadwa, kudabwera alendo atatu kumui kwawo. Ndipo Abalahamu adawatambira, aciwaphikira cakudya. Un’dziwa alendowo akhali yani? Akhali wanjo! Ndipo iwo adati kwa Abalahamuyo: ‘Gole la mangwana, pa nthawe ninga ino, iwepo na mkazi wako mun’dzakhala na mwana wacimuna. Sara akhali mu tendi, ndipo pomwe adabva bzimwebzo, iye adaseka mu mtima mwace, aciti: ‘Kodi kankhalambane ndingabereke mwana inepano?’
Patapita gole libodzi, Sara adadzaberekadi mwana ninga momwe wanjo wale akhadalewera. Ndipo Abalahamu adapasa mwanayo dzina lakuti Izaki, lomwe limbathandauza ‘Msobwe.’
Pomwe Izaki akhana magole maxanu yakubadwa, Sara adawona kuti Jimayeri akhanyoza Izakiyo. Tenepo, kuti akhotcerere mwana waceyo, Sara adauza Abalahamu kuti: ‘Thamangisani Hagari na Jimayeriyu.’ Tsono Abalahamu akhafuna lini kucita bzimwebzo. Koma pakuti Yahova akhafunambo kukhotcerera Izaki, iye adati kwa Abalahamu: ‘Mutetekere Sarayo. Inepano ndin’dzamusamalira Jimayeriyo. Tsono bzomwe ndakupicira bzire, bzin’dzakwanisika mwa Izaki.’
‘Mwa cikhulupiro, nayembo Sara adatambira mphanvu yakukhala na pathupi, . . . thangwe akhawona kuti nyakumupicirayo ngwakukhulupirika.’—Wahebereu 11:11


text:
N’chifukwa Chiyani Mumalalikira Kunyumba ndi Nyumba?
Yesu anauza otsatira ake kuti: “
Pitani mukaphunzitse anthu a mitundu yonse kuti akhale ophunzira anga.” (Mateyu 28:19, 20) Pamene Yesu ankatumiza ophunzira ake oyambirira kuti akalalikire, anawauza kuti apite kunyumba za anthu. (Mateyu 10:7, 11-13) Yesu atamwalira, Akhristu oyambirira anapitiriza kulalikira uthenga wawo “
poyera komanso kunyumba ndi nyumba.” (Machitidwe 5:42; 20:20) Ifenso timatsatira chitsanzo cha Akhristu oyambirira amenewo polalikira kunyumba ndi nyumba ndipo timaona kuti ndi njira yabwino kwambiri yopezera anthu.


text:
Kodi mungakonde kuwerenga nkhaniyi mu %%?
Baibulo la pa Intaneti | BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
Mfumukazi ya ku Sheba 10 + inali kumva za Solomo, ndi zoti anatchuka chifukwa cha dzina la Yehova. + Choncho inabwera kuti idzamuyese pomufunsa mafunso ovuta. +
Mfumukaziyo inafika ku Yerusalemu ndi anthu ambiri oiperekeza. 2 + Inabwera ndi ngamila + zitanyamula mafuta a basamu, + golide wambiri, ndi miyala yamtengo wapatali. Inafika kwa Solomo n’kuyamba kunena zonse zimene zinali kumtima kwake. +
Solomo anaiyankha mfumukaziyo mafunso ake onse. 3 + Panalibe chimene mfumuyo inalephera kuyankha. +
Mfumukazi ya ku Sheba itaona nzeru zonse za Solomo, 4 + nyumba imene anamanga, +
chakudya cha patebulo pake, 5 + mmene atumiki ake anali kukhalira pa nthawi ya chakudya, mmene atumiki ake operekera zakudya anali kuchitira zinthu, zovala zawo, zakumwa zake, + ndi nsembe zake zopsereza zimene ankapereka panyumba ya Yehova nthawi zonse, inazizira nkhongono ndipo inasowa chonena. +
Choncho inauza mfumuyo kuti: “Nkhani za zochita zanu ndi nzeru zanu zimene ndinamva kudziko langa, n’zoonadi. 6 +
Sindinakhulupirire mawuwo mpaka pamene ndabwera n’kuona ndi maso anga, ndipo ndaona kuti ndinangouzidwa hafu chabe. 7 + Nzeru zanu ndi ulemerero wanu zaposa zinthu zimene ndinamva. +
Odala anthu anu, 8 + odala + atumiki anuwa amene amatumikira pamaso panu nthawi zonse, n’kumamva nzeru zanu. +
Adalitsike 9 + Yehova Mulungu wanu, amene wasangalala + nanu mwa kukuikani pampando wachifumu wa Isiraeli. + Popeza Yehova adzakonda Isiraeli mpaka kalekale, + wakuikani kuti mukhale mfumu + kuti muzipereka zigamulo + ndi kuchita chilungamo.” +
Kenako mfumukaziyo inapatsa 10 + mfumuyo golide wokwana matalente 120, + mafuta a basamu + ochuluka zedi, ndi miyala yamtengo wapatali. Mafuta a basamu amene mfumukazi ya ku Sheba inapatsa Mfumu Solomo, anali ochuluka kwambiri moti sipanakhalenso mafuta ochuluka ngati amenewo.
Zombo 11 + za Hiramu zimene zinabweretsa golide kuchokera ku Ofiri, + zinabweretsanso matabwa a mtengo wa m’bawa + ochuluka zedi ndi miyala yamtengo wapatali. +
Mfumuyo inapanga zochirikizira nyumba ya Yehova 12 + ndi nyumba ya mfumu, pogwiritsira ntchito matabwa a m’bawawo. Inapanganso azeze + ndi zoimbira za zingwe + n’kupatsa oimba. Matabwa a m’bawa ochuluka chonchi sanayambe abwerapo kapena kuonedwapo mpaka lero.
Mfumu Solomo inapatsa mfumukazi ya ku Sheba zofuna zake zonse zimene inapempha, kuwonjezera pa zimene Mfumu Solomo inam’patsa malinga ndi kuwolowa manja 13 + kwa mfumuyo. Pambuyo pake, mfumukaziyo inatembenuka n’kubwerera kudziko lake, pamodzi ndi antchito ake. +
Golide 14 + amene ankabwera kwa Solomo chaka chimodzi, anali wolemera matalente 666, +
osawerengera golide wochokera kwa amalonda oyendayenda, ndi phindu lochokera kwa amalonda, komanso golide wochokera kwa mafumu onse 15 + a Aluya, + ndi kwa abwanamkubwa a m’dzikolo.
Mfumu Solomo inapanga zishango 200 zikuluzikulu za golide wosakaniza ndi zitsulo zina. 16 + (Chishango chachikulu chilichonse anachikuta ndi golide wolemera masekeli 600.) +
Inapanganso zishango 300 zing’onozing’ono za golide wosakaniza ndi zitsulo zina. (Chishango chaching’ono chilichonse anachikuta ndi golide wolemera ma mina atatu.) 17 + Kenako mfumuyo inaika zishangozi m’nyumba yotchedwa Nkhalango ya Lebanoni. +
Itatero, mfumuyo inapanga mpando wachifumu 18 + waukulu waminyanga ya njovu, + n’kuukuta ndi golide woyenga bwino. +
Panali masitepe 6 okafika kumpando wachifumuwo. Kuseri kwa mpando wachifumuwo kunali chotchingira chozungulira. Mpandowo unali ndi moika manja mbali zonse ziwiri. M’mphepete mwake munali zifaniziro ziwiri za mikango 19 + itaimirira. +
Pamasitepe 6 amenewo, panali zifaniziro 12 za mikango itaimirira, mbali iyi ndi iyi. Panalibenso ufumu wina umene unali ndi mpando wachifumu ngati umenewo. 20 +
Ziwiya zonse zomweramo Mfumu Solomo zinali zagolide, ndipo ziwiya zonse za m’nyumba yotchedwa Nkhalango ya Lebanoni 21 + zinali za golide woyenga bwino. + Panalibe chiwiya chasiliva. Siliva sankaoneka ngati kanthu m’masiku a Solomo.
Zinali choncho chifukwa mfumuyo inali ndi zombo za ku Tarisi 22 + panyanja pamodzi ndi zombo za Hiramu. Kamodzi pa zaka zitatu zilizonse, zombo za ku Tarisizo zinkabweretsa golide, + siliva, minyanga ya njovu, + anyani, ndi mbalame zotchedwa pikoko.
Chotero Mfumu Solomo inali yolemera kwambiri 23 + ndiponso yanzeru + kwambiri kuposa mafumu ena onse a padziko lapansi.
Anthu onse a padziko lapansi ankafuna kuonana ndi Solomo, kuti amve nzeru zake zimene Mulungu anaika mumtima mwake. 24 +
Aliyense anali kubweretsa mphatso 25 + chaka chilichonse + monga zinthu zasiliva, + zinthu zagolide, zovala, zida zankhondo, + mafuta a basamu, mahatchi, ndi nyulu. +
Solomo anali kusonkhanitsa magaleta ambiri ndi mahatchi ankhondo, ndipo anakhala ndi magaleta 1,400 ndi mahatchi ankhondo 12,000. 26 + Zimenezi anali kuzisunga m’mizinda yake yosungiramo magaleta ndiponso pafupi ndi mfumuyo ku Yerusalemu. +
Mfumuyo inachititsa kuti ku Yerusalemu siliva akhale wochuluka kwambiri ngati miyala, 27 + ndiponso kuti matabwa a mkungudza akhale ochuluka kwambiri ngati mitengo yamkuyu ya ku Sefela. +
Panalinso mahatchi amene Solomo anali kugula kuchokera ku Iguputo, ndipo gulu la amalonda a mfumu ndilo linali kugula mahatchiwo m’magulumagulu. 28 +
Nthawi ndi nthawi anali kugula galeta lochokera ku Iguputo pamtengo wa ndalama zasiliva 600. Hatchi anali kuigula pamtengo wa ndalama zasiliva 150. Umu ndi mmene mafumu onse a Ahiti 29 + ndi mafumu a ku Siriya anali kuchitira. Mafumuwa ankagwiritsa ntchito amalondawo pogula zinthuzo.
Sindikizani
Patsani ena
Patsani ena
BAIBULO LA DZIKO LATSOPANO LA MALEMBA OPATULIKA
1 Mafumu 10
Chichewa
Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
MAFALA YAKUTHUMIZIRA
Jezu Kristu
—Mesiya Wakupiciridwa
KUTI atithandize kuzindikira Mesiya, Yahova Mulungu adafulizira wapolofeta azinji wa m’Bibliya kulewa bza kubadwa, utumiki na infa ya omwe angadadzapulumusa mtundu wa wanthu. Mapolofesiya yenseneya ya m’Bibliya, yadakwanisika pa Jezu Kristu. Mpsakudabwisa momwe mapolofesiyaya yaliri yakulondoza na momwe yambafotokozera nkhaniyi. Kuti tindendemezere bzimwebzi, bwerani tipende mapolofesiya yakucepa yomwe yadaleweratu bzakucitika pa kubadwa na ubwana bwa Mesiya.
Mpolofeta Zaiya akhadaleweratu kuti Mesiya, angadakhala mbadwe ya Mambo Davide. (Zaiya 9:7) Jezu adabadwadi mu dzinza la mambo Davide.
Mikeya mpolofeta munango wa Mulungu, adaleweratu kuti mwanayu angadadzakhala mtongi ndipo kuti angadabadwira ku ‘Beremu Efrate.’ (Mikeya 5:2) Pa nthawe yomwe Jezu adabadwa, pakhana mizinda miwiri mu Jirayeri yomwe ikhacemeredwa Beremu. Ubodzi ukhali pafupi na Nazareti kumpoto kwa dzikolo ndipo unango ukhali pafupi na Jeruzalemu ku Juda. Beremu wa pafupi na Jeruzalemu akhacemeredwa Efrate. Jezu adabadwira mu mzinda umweyu, ndendende ninga momwe polofesiya ikhadaleweratu kale!
Polofesiya inango ya m’Bibliya ikhadaleweratu kuti Mwana wa Mulungu angadacemeredwa ‘kucokera ku Edjipito.’ Pomwe Jezu akhali mwana, adayenda naye ku Edjipito. Adabwerera naye kumweko pambuyo pakufa kwa mambo Herode, bzomwe bzidacitisa kuti polofesiya ikwanisike.
Pa grafiko yomwe ina msolo wakuti: “Mapolofesiya Yakulewa bza Mesiya” ina mavesi yomwe yadanembedwa m’nyansi mwa fala lakuti “Polofesiya”, yomwe yankufotokoza mwakubveka bwino bzomwe bzingadacitikira Mesiya. Taphata minyendo, ndendemezani momwe mapolofesiyaya yadakwanisikira mwa kuwerenga mavesi yakunembedwa m’nyansi mwa fala lakuti “Kukwanisika.” Kucita bzimwebzi kun’dzalimbisa cikhulupiro canu pa kuwona cadidi ca Fala la Mulungu.
Pomwe munkupenda mavesiya, kumbukirani kuti mapolofesiyaya yakhadanembedwa kale madzana ya magole m’mbuyomo Jezu anati kubadwa. Jezu adati: ‘Bzinthu bzense bzomwe bzidanembedwa pakulewa bza ine mu Cakutonga ca Mozeji, mu Wapolofeta na m’Mapsalymo bzin’funika bzikwanisike.’ (Luka 24:44) Ninga momwe imwepo mungawonere m’Bibliya lanu, mapolofesiyaya yadakwanisika m’mbali zense!


text:
Kodi mungakonde kuwerenga nkhaniyi mu %%?
Baibulo la pa Intaneti | BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
6 Ananu, muzimvera makolo anu+ mwa+ Ambuye, pakuti kuchita zimenezi n’chilungamo.+
2 “Uzilemekeza bambo ako ndi mayi ako,”+ ndilo lamulo loyamba lokhala ndi lonjezo:+
3 “Kuti zinthu zikuyendere bwino, ndiponso kuti ukhale ndi moyo wautali padziko lapansi.”+
4 Inunso abambo, musamapsetse mtima ana anu,+ koma muwalere+ m’malangizo+ a Yehova ndi kuwaphunzitsa kaganizidwe+ kake.
5 Akapolo inu, muzimvera anthu amene ndi ambuye anu.+ Muziwaopa ndi kuwalemekeza+ moona mtima, monga mmene mumachitira ndi Khristu.
6 Osati mwachiphamaso ngati ofuna kukondweretsa anthu,+ koma monga akapolo a Khristu, ochita chifuniro cha Mulungu ndi moyo wonse.+
7 Khalani akapolo amaganizo abwino, monga otumikira Yehova+ osati anthu,
8 pakuti mukudziwa kuti chabwino chilichonse chimene wina aliyense angachite adzachilandiranso kwa Yehova,+ kaya munthuyo akhale kapolo kapena mfulu.+
9 Inu ambuye, muzichitiranso akapolo anu chimodzimodzi ndipo muleke kuwaopseza,+ pakuti mukudziwa kuti Ambuye wa nonsenu, wa iwowo ndi wa inuyo,+ ali kumwamba ndipo alibe tsankho.+
10 Potsiriza ndikuti, pitirizani kupeza mphamvu+ kuchokera kwa Ambuye ndiponso kuchokera ku mphamvu+ zake zazikulu.
11 Valani zida zonse zankhondo+ zochokera kwa Mulungu kuti musasunthike polimbana ndi zochita zachinyengo+ za Mdyerekezi,
12 chifukwa sitikulimbana+ ndi anthu athupi la magazi ndi nyama ayi, koma ndi maboma,+ maulamuliro,+ olamulira dziko+ a mdimawu, ndi makamu a mizimu yoipa+ m’malo akumwamba.
13 Pa chifukwa chimenechi, nyamulani zida zonse zankhondo zochokera kwa Mulungu+ kuti musadzagonje m’tsiku loipa, ndipo mutachita zonse bwinobwino, mudzathe kulimba.+
14 Chotero khalani olimba, mutamanga kwambiri choonadi+ m’chiuno mwanu,+ mutavalanso chodzitetezera pachifuwa chachilungamo,+
15 mapazi+ anu mutawaveka nsapato zokonzekera uthenga wabwino wamtendere.+
16 Koposa zonse, nyamulani chishango chachikulu chachikhulupiriro,+ chimene mudzathe kuzimitsira mivi yonse yoyaka moto+ ya woipayo.
17 Komanso landirani chisoti cholimba+ chachipulumutso, ndiponso lupanga+ la mzimu,+ lomwe ndilo mawu a Mulungu.+
18 Pamene mukutero, muzipemphera pa chochitika chilichonse mu mzimu,+ mwa mtundu uliwonse wa pemphero+ ndi pembedzero. Kuti muchite zimenezi, khalani maso mosalekeza ndi kupemphera mopembedzera m’malo mwa oyera onse,
19 kuphatikizapo ineyo. Chitani zimenezi kuti ndikatsegula pakamwa panga kuti ndilankhule, ndizitha kulankhula+ mwaufulu+ kuti ndidziwitse ena chinsinsi chopatulika cha uthenga wabwino,+
20 umene ndili kazembe+ wake womangidwa ndi unyolo, ndiponso kuti ndilankhule za uthengawo molimba mtima monga mmene ndiyenera kuchitira.+
21 Tsopano, kuti mudziwenso mmene zinthu zikuyendera pa moyo wanga ndi mmene ine ndilili, Tukiko,+ m’bale wokondedwa ndiponso mtumiki wokhulupirika mwa Ambuye, adzakufotokozerani zonse.+
22 Ndamutumiza kwa inu ndi cholinga chimenechi, kuti mudziwe mmene zinthu zilili kwa ife ndi kuti atonthoze mitima yanu.+
23 Mtendere ndi chikondi ndiponso chikhulupiriro zochokera kwa Mulungu Atate, ndi kwa Ambuye Yesu Khristu, zikhale pa abalenu.
24 Kukoma mtima kwakukulu+ kukhale pa onse amene ali ndi chikondi chenicheni pa Ambuye wathu Yesu Khristu.
Patsani ena
Patsani ena
BAIBULO LA DZIKO LATSOPANO LA MALEMBA OPATULIKA
Aefeso 6
Chichewa
Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Kodi mungakonde kuwerenga nkhaniyi mu %%?
Baibulo la pa Intaneti | BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
43 Tsopano njala ija inakula kwambiri m’dzikomo.+
2 Tirigu amene anachokera naye ku Iguputo uja atatha,+ bambo awo anawauza kuti: “Pitaninso mukatigulireko chakudya pang’ono.”+
3 Koma Yuda anauza bambo ake kuti:+ “Munthu ujatu anatichenjeza mwamphamvu kuti, ‘Musadzayese n’komwe kuonekeranso pamaso panga mukadzalephera kubwera naye m’bale wanuyo.’+
4 Ngati mutilola kutenga m’bale wathuyu,+ ndife okonzeka kutsikira ku Iguputo kuti tikagule chakudya.
5 Koma ngati simutilola kupita naye, sititsikirako, chifukwa munthu uja ananenetsa kuti, ‘Musadzayese n’komwe kuonekeranso pamaso panga mukadzalephera kubwera naye m’bale wanuyo.’”+
6 Pamenepo Isiraeliyo anadandaula+ kuti: “N’chifukwa chiyani munandipweteka chotero, pomuuza munthuyo kuti muli ndi m’bale wanu wina?”
7 Koma iwo anayankha kuti: “Munthuyo anachita kufunsa za ife ndi banja lathu kuti, ‘Kodi bambo anu akali ndi moyo?+ Kodi muli ndi m’bale wanu wina?’ Ndipo ife tinayankha mogwirizana ndi zimene anafunsa.+ Nanga tikanadziwa bwanji zoti anena kuti, ‘Mukam’bweretse kuno m’bale wanuyo’?”+
8 Potsirizira pake, Yuda anauza Isiraeli bambo ake kuti: “M’perekeni kwa ine mnyamatayu+ kuti tinyamuke tizipita. Tipite kuti tikhalebe ndi moyo tisafe,+ inuyo ndi ife, limodzi ndi ana athu aang’onowa.+
9 Ineyo ndikhala chikole cha moyo wa mnyamatayu.+ Chilangocho chikabwere pa ine.+ Ndikadzalephera kubwera naye ndi kum’pereka kwa inu, ndidzakhale wochimwa kwa inu moyo wanga wonse.
10 Ndipotu tikanapanda kuzengereza, bwenzi pano titapita n’kubwerako maulendo awiri.”+
11 Ndiyeno bambo awo Isiraeli anawauza kuti: “Chabwino, ngati ndi choncho,+ chitani izi: Tengani zinthu zamtengo wapatali za dziko lino m’matumba anu, mukam’patse munthuyo monga mphatso.+ Tengani mafuta a basamu+ pang’ono, uchi+ pang’ono, mafuta onunkhira a labidanamu, khungwa la utomoni wonunkhira,+ mtedza wa pisitasho, ndi zipatso za amondi.+
12 Mutengenso ndalama kuwirikiza kawiri zoyamba zija. Komanso mutenge ndalama anakubwezerani zija, zimene munazipeza pamwamba pa matumba anu, mukazibweze.+ Mwina anangosokoneza.+
13 Mukatero, mutenge m’bale wanuyu mubwerere kwa munthuyo.
14 Mulungu Wamphamvuyonse apangitse munthuyo kukuchitirani chifundo,+ kuti akamasule m’bale wanu uja, ndipo mukabwere naye limodzi ndi Benjamini. Koma ngati ndingatayikidwe ana anga, chabwino, zikhale choncho!”+
15 Ndiyeno amunawo anatenga mphatso zija, ndalama zowirikiza kawiri zija, ndiponso Benjamini, n’kunyamuka kupita ku Iguputo. Kumeneko anakaonekera pamaso pa Yosefe.+
16 Yosefe atangoona Benjamini ali ndi amunawo, anauza mwamuna woyang’anira nyumba yake kuti: “Atengere kunyumba anthuwa. Uphe nyama ndi kukonza chakudya,+ chifukwa anthuwa adya ndi ine masana ano.”
17 Nthawi yomweyo mwamuna uja anachita zimene Yosefe ananena.+ Anatengera anthu aja kunyumba kwa Yosefe.
18 Koma amunawo anachita mantha poona kuti awatengera kunyumba kwa Yosefe.+ Ndipo iwo anati: “Atibweretsa kuno chifukwa cha ndalama zimene tinabwerera nazo m’matumba athu pa ulendo woyamba uja. Ndithu amenewa akufuna atiukire, kuti atigwire tikhale akapolo, ndiponso kuti atilande abulu athu!”+
19 Pamenepo iwo anapita kwa munthu woyang’anira nyumba ya Yosefe uja, n’kulankhula naye pakhomo lolowera kunyumbako,
20 kuti: “Pepani mbuyathu! Ifetu tinabwera kuno kudzagula chakudya ulendo woyamba.+
21 Pobwerera, zinachitika n’zakuti, titafika pamalo ogona+ n’kumasula matumba athu, tinangoona kuti ndalama za aliyense zili pakamwa pa thumba lake, zonse malinga ndi kulemera kwake. Choncho tabwera nazo kuti tizibweze tokha.+
22 Tabweranso ndi ndalama zina zogulira chakudya. Koma ndithu sitikudziwa kuti ndani anatibwezera ndalama zathu poziika m’matumba athu.”+
23 Pamenepo mwamunayo anati: “Musachite mantha,+ simunalakwe kanthu. Mulungu wanu, Mulungu wa bambo anu ndiye anakupatsani chumacho m’matumba mwanu.+ Ndalama zanu zinafikira kwa ine.” Atatero mwamunayo anamasula Simiyoni n’kumubweretsa kwa iwo.+
24 Tsopano munthuyo analowetsa amunawo m’nyumba ya Yosefe. Anawapatsa madzi kuti asambe mapazi awo,+ n’kuwapatsanso chakudya choti adyetse abulu awo.+
25 Amunawo anakonzeratu mphatso+ zimene anabwera nazo zija kuti apatse Yosefe masanawo, popeza anali atamva kuti adyera nawo limodzi chakudya kumeneko.+
26 Ndiyeno Yosefe atafika n’kulowa m’nyumbamo, iwo anapereka mphatsozo kwa iye. Anamugwadira n’kumuweramira mpaka nkhope zawo pansi.+
27 Kenako Yosefe anawafunsa ngati ali bwino.+ Anawafunsanso kuti: “Kodi bambo anu okalamba amene munkanena aja ali bwino? Kodi adakali ndi moyo?”+
28 Iwo anayankha kuti: “Kapolo wanu bambo athu ali bwino. Adakali ndi moyo.” Atatero anagwada n’kuwerama mpaka nkhope zawo pansi.+
29 Yosefe atakweza maso ake n’kuona mng’ono wake Benjamini, m’bale wake wa mimba imodzi,+ anati: “Kodi uyu ndiye mng’ono wanu amene munali kunena uja?”+ Ananenanso kuti: “Mulungu akukomere mtima+ mwana wanga.”
30 Tsopano Yosefe anachokapo mofulumira chifukwa anagwidwa chifundo mumtima poona m’bale wakeyo.+ Anafunafuna malo oti akalirire, ndipo analowa m’chipinda chamkati n’kukagwetsa misozi.+
31 Kenako, anasamba kumaso, n’kutuluka panja. Anadzilimbitsa+ n’kunena kuti: “Ikani chakudya.”+
32 Iwo anaikira Yosefe chakudya payekha. Abale akewo anawaikiranso paokha. Nawonso Aiguputo amene ankadya m’nyumba mwake anawaikira paokha. Aiguputo sankadya limodzi ndi Aheberi, chifukwa chinali chinthu chonyansa kwa iwo.+
33 Abale akewo anakhala pansi pamaso pake, kuyambira woyamba kubadwa malinga ndi ukulu wake,+ mpaka wamng’ono malinga ndi msinkhu wake. Iwo anali kuyang’anana modabwa.
34 Yosefe ankatapa chakudya patebulo pake n’kumapatsa operekera chakudya kuti aziwonjezera pachakudya cha abale akewo. Koma chakudya chowonjezera pa Benjamini anali kuchiwirikiza kasanu kuposa cha enawo.+ Choncho iwo anapitiriza kudya ndi kumwa naye limodzi pamadyererowo mosangalala.+
Patsani ena
Patsani ena
BAIBULO LA DZIKO LATSOPANO LA MALEMBA OPATULIKA
Genesis 43
Chichewa
Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Minivan kapena Kombi Taxi Basel Airport
Galimoto yaikulu kwa anthu a 7 okhala ndi thunthu lalikulu la katundu wanu wonse.
Kodi mukuyang'ana tepi yamakilomita ku Basel? Ndiye inu mukulondola chimodzimodzi ndi ife ndipo ife tiri okondwa kupereka njira yotsika mtengo ponena za kayendedwe ka ndege ku Basel. Timakutengerani, kuphatikizapo katundu wanu, mpaka anthu a 7 ku Switzerland kupita ku Basel Airport kapena njira yabwino komanso yodalirika.
N'chifukwa chiyani muyenera kusankha ife? Izi zimapangitsa sitima yathu yaing'ono ya Basel Airport kukhala yapadera:
- Palibe kulembetsa kofunikira
- Palibe kulipira kulipira kofunikira
- Lembani tsopano ndipo perekani mwachindunji kwa dalaivala
- Mitengo yamtengo wapatali
- Palibe ndalama zobisika
- Kulipira ngongole, khadi la ngongole kapena EC
- Ingogulani mwafoni kapena imelo
Tikuyembekezera kumva kuchokera kwa inu


text:
SongsWeb.In
Kannada's One Only No 1 Wapsite
Anthu Inthu Preethi Banthu Songs Download
Directed by: Veera Shanker
Produced by: Aditya Babu
Written by: Veera Shanker Selvaraghavan M. S. Ramesh
Starring: Aditya Babu Ramya Harish Raj Srinivasamurthy
Music by: Gurukiran Yuvan Shankar Raja
Tags : Kannada Anthu Inthu Preethi Banthu mp3 songs, Anthu Inthu Preethi Banthu mp3 songs download, Anthu Inthu Preethi Banthu songs download, Anthu Inthu Preethi Banthu songs, Anthu Inthu Preethi Banthu music, Anthu Inthu Preethi Banthu Kannada mp3 songs, Anthu Inthu Preethi Banthu Kannada mp3 songs free download, Anthu Inthu Preethi Banthu Kannada songs, Anthu Inthu Preethi Banthu mp3 music, Anthu Inthu Preethi Banthu mp3 download, Anthu Inthu Preethi Banthu mp3, Anthu Inthu Preethi Banthu music downloads, Anthu Inthu Preethi Banthu mp3′s, Anthu Inthu Preethi Banthu mp3 free download, Anthu Inthu Preethi Banthu Kannada movie, Anthu Inthu Preethi Banthu Music Downloads
© Songsweb.In® 2012-2016


text:
MUTU 93
Yesu Anabwerera Kumwamba
Yesu ndi ophunzira ake anakumana ku Galileya. Kumeneko anawapatsa lamulo lofunika kwambiri lakuti: ‘Pitani mukaphunzitse anthu a m’mayiko onse kuti akhale ophunzira anga. Mukawaphunzitse zimene ndinakuphunzitsani ndipo mukawabatize.’ Kenako anawalonjeza kuti: ‘Ndikhala nanu limodzi.’
Yesu ataukitsidwa anakhala padzikoli masiku 40 ndipo anaonana ndi ophunzira ake ambiri ku Galileya ndi ku Yerusalemu. Anawaphunzitsa zinthu zambiri komanso anachita zodabwitsa. Kenako anakumana ndi atumwi ake komaliza paphiri la Maolivi. Anawauza kuti: ‘Musachoke mu Yerusalemu. Mudikire zimene Atate analonjeza.’
Atumwi akewo sanamvetse zimene Yesu ankatanthauza. Moti anamufunsa kuti: ‘Kodi tsopano mukhala Mfumu ya Aisiraeli?’ Koma iye anawayankha kuti: ‘Nthawi ya Mulungu yoti ndikhale Mfumu sinakwane. Mudzalandira mphamvu ya mzimu ndipo mudzakhala mboni zanga. Mudzaphunzitsa anthu ku Yerusalemu, ku Yudeya, ku Samariya mpaka kumalekezero a dziko.’
Kenako Yesu anayamba kukwera kumwamba ndipo anabisika m’mitambo. Atumwi akewo ankangoyang’anabe m’mwamba mpaka Yesu anabisika.
Ndiyeno atumwiwo anachoka paphiri la Maolivi n’kupita ku Yerusalemu. Nthawi zonse ankakumana m’chipinda chapamwamba n’kumapemphera. Ankadikira kuti Yesu awapatse malangizo ena.
“Uthenga wabwino uwu wa ufumu udzalalikidwa padziko lonse lapansi kumene kuli anthu, kuti ukhale umboni ku mitundu yonse, kenako mapeto adzafika.”—Mateyu 24:14


text:
MBALI 7
Momwe Mungapfunzisire Mwana Wanu
“Ndipo mafala ndikukuuza leroya, yan’funika kukhala mu mtima mwako, uciyakhomereza mwa mwana wako.”—Bzakutonga 6:6, 7
Pomwe Yahova adayambisa makonzedwe ya banja, iye adapasa udindo wabereki kwa wana wawo. (Wakoloso 3:20) Ni udindo bwanu ninga wabereki kupfunzisa mwana wanu kufuna Yahova na kukhala munthu wakubziimira payekha akadzakula. (2 Timotio 1:5; 3:15) Imwepo mun’funikambo kupfunza kudziwa bzomwe bziri mu mtima mwa mwana wanu wacimuna ayai wacikazi. Na tenepo, ciratizo canu cabwino n’cakufunika kwene-kwene. Imwepo mungapfunzise bwino mwana wanu Fala la Yahova mukakhala kuti mumbayamba ndimwe kuikha falalo mu mtima mwanu.—Psalymo 40:8.
1 CITISANI WANA WANU KUTSUDZUKA KULEWA-LEWA NAMWE
BIBLIYA LIMBATI: “Khalani wakufulumiza kubva, wakucedwa kulewa-lewa.” (Tiyago 1:19) Imwepo mukufuna kuti mwana wanu abzibve kuti angalewe-lewe namwe mwakutsudzuka. Iwo wan’funika kuzindikira kuti ndimwe wakukonzeka kuwatetekera pomwe wakufuna kulewa-lewa namwe. Khalani na mzimu wa mtendere bzomwe bzingacitise wanawo kukhala wakutsudzuka kulewa-lewa. (Tiyago 3:18) Penu iwo angakumbuke kuti ndimwe wakunesa, angakhale lini wakutsudzuka bwino-bwino na imwepo. Khalani wakupirira na wana wanu, ndipo nthawe zense watsimikizeni kuti mumbawafuna.—Mateu 3:17; 1 Wakolinto 8:1.
BZOMWE MUNGACITE:
Khalani wakukonzeka pomwe wana wanu akufuna kulewa-lewa namwe
Cezani na wana wanu nthawe zense, si kokha pa nthawe za mabvuto yawo
2 YEZERANI KUBVESESA BZOMWE IWO AKUFUNA KULEWA
BIBLIYA LIMBATI: “Munthu wakulatiza kuti ambazindikira pa bzinthu, an’dzagumana bzabwino.” (Mimwani 16:20) Nthawe zinango, mun’funika kuzindikira thandauzo la mafala ya wana wanu na kubvesesa momwe iwo an’kubveradi. Wana nthawe zizinji wambalemwezera ayai kulewa na kucita bzinthu bzomwe bziribe thandauzo. “Ali-wense omwe an’tawira pa nkhani yomwe alibe kuibvesesa, n’kupusa ndipo ambanyala.” (Mimwani 18:13) Lekani kuthamangira kukalipa.—Mimwani 19:11.
BZOMWE MUNGACITE:
Bziribe basa bzomwe wana wanu alewe, khalani wakutsimikiza kuleka kuwagwatiza mafala
Yezani kukumbuka momwe mungadabvera na kuwona comwe cikhali cakufunika pomwe mukhana msinkhu umweyo
3 LATIZANI CIPHATANO
BIBLIYA LIMBATI: “Mwanangu, tetekera malango ya babako, ndipo leka kusiya bzakutonga bza mamako.” (Mimwani 1:8) Yahova adapasa utongi baba na mai kwa wana. Imwepo mun’funika kupfunzisa wana wanu kukutetekerani na kumbakulemekezani. (Wayefezo 6:1-3) Wana angazindikire kuti wabereki wawo alibe “kuphatana na mtima ubodzi na makumbukidwe mabodzi.” (1 Wakolinto 1:10) Penu pana nkhani yomwe mukubverana lini, lekani kucita bzimwebzo pamaso pa wana wanu thangwe bzingawacitise kuleka kukulemekezani ninga wabereki.
BZOMWE MUNGACITE:
Cezeranani na kubverana momwe mungalangire wana wanu
Penu imwepo na mwanzanu wa m’banja muna nzeru zakusiyana za momwe mungapfunzisire wana wanu, yezani kuwona nkhaniyo ninga momwe mwanzanu wa m’banja ankuiwonera
4 CITANI MAKONZEDWE
BIBLIYA LIMBATI: “Pfunzisa mwana njira ya kum’themera.” (Mimwani 22:6) Kuti wana wanu akhale wakupfunzisika bwino si kuti bzin’dzacitika mwa ngozi. Imwepo mun’funika kupfunzisa, komwe kumbaphatanidza kulanga mwana wanu. (Psalymo 127:4; Mimwani 29:17) Kulanga wana kumbathandauza lini kuwapasa cirango kokha, koma kumbaphatanidza kuwathandiza kubvesesa mathangwe yomwe mukuwalangira. (Mimwani 28:7) Kuthumizira pamwepo, mupfunziseni kufuna Mafala ya Yahova na kumbakumbukira mitemo yace. (Psalymo 1:2) Bzimwebzi bzin’dzawathandiza kukhala na cikumbu-mtima cakudyesedwa bwino.—Wahebereu 5:14.
BZOMWE MUNGACITE:
Thandizani mwana wanu kuwona Mulungu ninga Munthu caiye womwe angamukhulupire
Muthandizeni kupfunzira kuzindikira na kutcenkha makhalidwe yangozi, ninga yomwe yambagumanika mu interneti na mbuto yakucezera ya pa interneti. Wapfunziseni momwe angatcekhere wanthu wakufuna kugona wana


text:
Kodi Tingapeze Kuti Mayankho a Mafunso Ofunika Kwambiri Okhudza Moyo?
Kodi mayankhowo tingawapeze . . .
kwa asayansi?
kwa anthu anzeru?
m’Baibulo?
WOLEMBA BAIBULO WINA ANAPEMPHA MULUNGU KUTI,
“Ndithandizeni kukhala wozindikira . . . Mawu anu onse ndi choonadi.”
Baibulo likuyankha mafunso a anthu ambiri.
Kodi mungakonde kukhala ena mwa anthu amenewo?
Webusaiti ya jw.org ingakuthandizeni kuyankha mafunso anu.
WERENGANI za pa Webusaiti yathu
Nkhani zothandiza mabanja
ONERANI mavidiyo a nkhani za m’Baibulo
PANGANI DAWUNILODI mabuku
PA MAFUNSO OFUNIKA KWAMBIRI OMWE ALI M’MUNSIWA KODI NDI FUNSO LITI LOMWE MUMAFUNA MUTADZIWA YANKHO LAKE?
Pezani mayankho ochokera m’Baibulo a mafunso amenewa pa webusaiti ya jw.org.
(Pitani pamene palembedwa kuti ZIMENE BAIBULO LIMAPHUNZITSA > KUYANKHA MAFUNSO A M’BAIBULO)


text:
KODI ZINANGOCHITIKA ZOKHA?
Nyenje za Moyo Wautali
NYENJE zimafananirako ndi ziwala ndipo zimapezeka pafupifupi m’zigawo zonse za dziko lapansi kupatulako ku Antarctica. Koma kumpoto chakummawa kwa dziko la America kumapezeka nyenje zochititsa chidwi kwambiri zomwe zimakhala ndi moyo kwa nthawi yaitali.
Taganizirani izi: Nyenje za mtunduwu zimayamba kupezeka zambirimbiri m’nyengo yozizira, koma kwa milungu yochepa. Pa nthawiyi zimafundula, zimaimba kwambiri, zimaulukauluka, zimaikira mazira kenako zimafa. Koma chochititsa chidwi n’chakuti mazirawo akaswa, ana amadzaonekera pambuyo pa zaka 13 kapena 17, potengera mtundu wake. Ndiyeno n’chiyani chimachitikira anawa pa nthawi yonseyi?
Kuti tipeze yankho la funsoli tiyeni tione moyo wa nyenjezi. Pakadutsa mlungu umodzi kuchokera pamene nyenje za mtunduwu zatuluka pansi, zazimuna ndi zazikazi zimakumana, kenako zazikazi zimaikira mazira 400 mpaka 600 pakhungwa la mtengo. Zikatere, nyenje zazikuluzo zimafa. Mazirawa amaswa pakadutsa milungu ingapo ndipo tiana timagwera pansi n’kulowa m’dothi. Pansipo timayamwa madzi a m’mizu ya mitengo kwa zaka zambiri n’kumapitiriza kukula. Kenako pambuyo pa zaka 13 kapena 17 zimakhala zitakula ndipo zimatuluka pansipo. Pambuyo pa mlungu umodzi nazonso zimaikira mazira kenako zimafa.
Magazini ina inafotokoza kuti: “Kwa zaka zambiri, asayansi akhala akuyesetsa kuti amvetse mmene moyo wa nyenjezi umayendera koma alephera. . . . Ndipo ngakhale masiku ano akatswiri a tizilombo akuyesetsa kuti amvetse mmene moyo wa tizilomboti unayambira.” (Nature) Nawonso ofufuza za moyo wa zinyama amagoma ndi mmene nyenjezi zimakulira.
Kodi inuyo mukuganiza bwanji? Kodi zomwe taona zokhudza moyo wa nyenjezi, zikugwirizana ndi mfundo yakuti zamoyo zimachita kusintha kuchokera ku zinthu zina? Kapena zikusonyeza kuti zinachita kulengedwa?


text:
GALAMUKANI! Na. 1 2016 | N’zotheka Kumasangalalabe Ngakhale Muli Ndi Mavuto
Kodi mfundo za m’Baibulo zingakuthandizeni kuti muzisangalala?
NKHANI YAPACHIKUTO
N’zotheka Kumasangalalabe Ngakhale Muli Ndi Mavuto!
Kodi mfundo za m’Baibulo zingakuthandizeni kuti muzisangalala?
Kodi Mumadziwa Zotani Zokhudza a Mboni za Yehova?
Onani mfundo izi kuti mupeze mayankho a mafunso.
MFUNDO ZOTHANDIZA MABANJA
Kodi Mungatani Kuti Mukhale ndi Anzanu Apamtima?
Mfundo 4 zomwe zingakuthandizeni kuti mupeze anzanu apamtima.
ANTHU NDI MAYIKO
Dziko la Liechtenstein
N’chiyani chimakopa anthu ambiri okaona malo m’dziko laling’ono ngati limeneli?
ZIMENE BAIBULO LIMANENA
Kumwamba
Kodi anthu onse abwino amapita kumwamba akamwalira?
KODI ZINANGOCHITIKA ZOKHA?
Kanyama Kam’madzi Komwe Kamasinthasintha Mtundu
Akatswiri akutengera kanyamaka kuti apange zovala zotha kusinthasintha mitundu mofulumira kwambiri.
Zina zimene zili pawebusaiti
Kodi Chimachitika N’chiyani Munthu Akamwalira?
Kodi munthu akamwalira amadziwa zinthu zimene zikuchitika?


text:
NSANZA YA MULINDIRI—YAKUPFUNZIRA Julho 2017
Revistayi ina nkhani zomwe zin’dzapfunzidwa kuyambira pa 28 Agosto mpaka 24 Setembro, 2017.
Lingani Cuma Cauzimu
Kodi mungaphatise tani basa cuma canu kuti mulimbise uxamwali bwanu na Yahova?
‘Lirani na Omwe Ankulira’
Kodi munthu omwe afedwa angagumane tani mtsangalazo? Kodi imwepo mungamuthandize tani?
Thangwe Ranyi Tin’funika Kumbatumbiza Yahova?
Bukhu la Psalymo 147 limbatikumbusa mathangwe mazinji yomwe tinanyo yakutendera Mulengi wathu.
Yahova Asimbe Bzakulinga Bzanu Bzense
Maswaka yan’funika kucita cakusankhula ca momwe yan’dzaphatisira basa moyo wawo. Bzimwebzi bzingawapase mantha, koma Yahova an’dzasimba wale omwe ambalinga malango yace.
Mibvunzo Yakucokera Kwa Anyakuwerenga
Kodi akristau an’funika kuphatisa basa nfuti kuti abzikhotcerere kuna wanthu anzawo?
Limbanani na Mapumpso ya Sathani
Sathani adayambisa nkhani zakunama kwene-kwene. Kodi mungalimbane nazo tani?


text:
MUTU 10
Yosefe ndi Banja Lake Anapita ku Yerusalemu
YESU ALI NDI ZAKA 12 ANAFUNSA MAFUNSO APHUNZITSI
YESU ANANENA KUTI YEHOVA NDI ‘ATATE WAKE’
Banja la Yosefe, achibale ake komanso anthu ena ananyamuka ulendo wopita ku Yerusalemu. Ulendowu unkachitika chaka ndi chaka kuti akakhale nawo pa chikondwerero cha Pasika potsatira zimene Chilamulo chinkanena. (Deuteronomo 16:16) Ulendo wochoka ku Nazareti kupita ku Yerusalemu unali wautali makilomita pafupifupi 120. Anthu ankatanganidwa kwambiri komanso ankasangalala nthawiyi ikamayandikira. Yesu, yemwe pa nthawiyi anali ndi zaka 12, ankayembekezera mwachidwi kukakhala nawo pa chikondwerero chimenechi komanso kupita kukachisi.
Mwambo wa Pasika womwe unkachitika tsiku limodzi ukatha, Yosefe ndi banja lake ankakhalabe kwa masiku angapo ku Yerusalemu. Tsiku la Pasika likadutsa, tsiku lotsatiralo ankayamba “chikondwerero cha mikate yopanda chofufumitsa” chomwe chinkatenga masiku 7. (Maliko 14:12) Chikondwererochi chinkaonedwanso ngati mbali ya mwambo wa Pasika. Ulendo wonse wopita ku Yerusalemu n’kubwereranso ku Nazareti unkawatengera milungu iwiri. Koma pa nthawiyi, ulendo wawo unatenga masiku ambiri chifukwa cha vuto limene analizindikira pobwerera ku Nazareti.
Pamene ankabwerera kwawo, Yosefe ndi Mariya ankaganiza kuti Yesu ali limodzi ndi achibale komanso anzawo ena omwe ankayenda nawo limodzi. Koma usiku ataima pamalo ena kuti agone, anazindikira kuti Yesu wasowa. Choncho anayamba kumufunafuna ngati anali ndi anzawo ena koma sanamupeze. Kenako Yosefe ndi Mariya anabwerera ku Yerusalemu kuti akamuyang’ane.
Atafika ku Yerusalemu, anamufunafuna kwa tsiku lathunthu koma osamupeza. Anamufunafunanso tsiku lachiwiri koma sanamupeze. Kenako pa tsiku lachitatu, anakamupeza ali mkatikati mwa kachisi pakati pa aphunzitsi a Chiyuda akuwafunsa mafunso komanso akumvetsera mayankho awo moti aphunzitsiwo anadabwa kwambiri ndi nzeru zake.
Atamupeza, Mariya anamufunsa kuti: “Mwanawe, n’chifukwa chiyani wativutitsa chonchi? Ine ndi bambo akowa tinada nkhawa kwambiri ndipo timakufunafuna.”—Luka 2:48.
Yesu anadabwa kuti makolo akewo sanadziwe kumene iye anali, moti anawafunsa kuti: “Mumandifunafuna chifukwa chiyani? Kodi simunadziwe kuti ndiyenera kupezeka m’nyumba ya Atate wanga?”—Luka 2:49.
Kenako Yesu anabwerera ku Nazareti ndi makolo ake ndipo anapitiriza kuwamvera. Anapitirizabe kukula ndipo ankachita zinthu mwanzeru. Ngakhale kuti anali wamng’ono, Yesu ankachita zinthu zokondweretsa Mulungu ndipo ankakondedwa ndi anthu. Choncho kuyambira ali mwana, Yesu anali chitsanzo chabwino pa nkhani yokonda zinthu zauzimu komanso kulemekeza makolo ake.


text:
Anadzipereka ndi Mtima Wonse ku New York
ZAKA zingapo zapitazo, Cesar ndi mkazi wake Rocio ankakhala mosangalala ku California. Cesar ankagwira ntchito yokonza makina otenthetsa ndi kuziziritsa m’nyumba pomwe Rocio ankagwira mu ofesi ya dokotala. Iwo anali ndi nyumba yabwino ndipo analibe ana. Ndiyeno panachitika chinthu china chimene chinawachititsa kusintha moyo wawo.
Mu October 2009, ofesi ya nthambi ku United States inatumiza makalata m’mipingo yopempha kuti anthu amene ali ndi luso linalake afunsire mwayi wokagwira nawo ntchito yomanga nyumba zina ku Wallkill ku New York. Iwo anati: “Popeza ndife okulirapo, tinkaona kuti umenewu ndi mwayi womwe sungabwere kawiri. Tinaona kuti tisauphonye.” Nthawi yomweyo analemba mafomu n’kupereka.
Ndiyeno chaka chinadutsa osaitanidwa ku Beteli. Koma anapitiriza kusintha zinthu kuti akhale ndi moyo wosalira zambiri n’cholinga choti akwaniritse cholinga chawocho. Anati: “Tinakonza galaja yathu n’kukhala kanyumba koti tizikhalamo n’cholinga choti munthu wina azichita lendi nyumba yathu yaikulu. Tinasamuka m’chinyumba chathucho n’kukalowa m’kanyumba kakang’onoko. Cesar anati: “Zimene tinachitazi zinathandiza kuti tikonzekere moyo wa ku Beteli ngati titaitanidwa.” Rocio anati: “Patangopita mwezi umodzi kuchokera pamene tinasamukira m’kanyumbako, tinalandira kalata yotiuza kuti tikathandize nawo kwakanthawi pa ntchito ya ku Wallkill. Apa tinaona kuti kukhala ndi moyo wosalira zambiri kwachititsa kuti Yehova atidalitse.”
AKUDALITSIDWA CHIFUKWA CHA MTIMA WODZIPEREKA
Palinso abale ndi alongo ambiri amene adzimana zinthu zambiri n’cholinga choti athandize pa ntchito ya zomangamanga ku New York. Ena akugwira ku Wallkill pomwe ena akumanga nawo likulu lathu ku Warwick. * Ambiri asiya nyumba zawo zabwino, ntchito zapamwamba komanso zinthu zina n’cholinga choti atumikire Yehova ndipo adalitsidwa kwambiri.
Mwachitsanzo, Way ndi mkazi wake Debra ankakhala ku Kansas ndipo anagulitsa nyumba ndi katundu wawo wambiri. Kenako anasamukira pafupi ndi ku Wallkill kuti azikayendera potumikira kumeneko. * M’baleyu amagwira ntchito zamagetsi ndipo iye ndi mlongoyu ndi azaka pafupifupi 60. Iwo anafunika kusintha zambiri kuti akwanitse kuchita utumikiwu ndipo akuona kuti adalitsidwa kwambiri. Pofotokoza za utumiki wawo ku Beteli, Debra anati: “Nthawi zina ndimamva ngati tikuchita zimene timaona m’zithunzi za m’mabuku athu zija. Ndimaona ngati ndili m’Paradaiso ndipo ndikugwira nawo ntchito yomanga.”
Nayenso Melvin ndi mkazi wake Sharon anagulitsa nyumba ndi katundu wawo ku South Carolina n’cholinga choti akathandize pa ntchito ya ku Warwick. Kuchita zimenezi sikunali kophweka koma amaona kuti ndi mwayi waukulu kugwira nawo ntchito yofunika kwambiriyi. Iwo anati: “Timamva bwino kwambiri tikaganizira zoti ntchito imene tikugwira ithandiza gulu la padziko lonse.”
Kenneth ndi mkazi wake Maureen anasamuka ku California n’kupita kukagwiranso ntchito ku Warwick. Iwo ndi azaka za m’ma 50 ndipo mwamunayu ankagwira ntchito ya zomangamanga. Asanasamuke anapempha mlongo wina kuti aziyang’anira nyumba yawo. Anapemphanso achibale kuti azisamalira bambo a Kenneth chifukwa choti ndi okalamba. Iwo sanong’oneza bondo chifukwa cha zimene anasankha. Kenneth anati: “Zinthu zikutiyendera bwino kwambiri. N’zoona kuti pali mavuto ena koma pali madalitso ambiri ndipo tikulimbikitsa anzathu kuti agwire nawo ntchitoyi.”
MAVUTO AMENE ANAKUMANA NAWO
Anthu ambiri amene adziperekawa anakumana ndi mavuto ena. Mwachitsanzo, William ndi mkazi wake Sandra ankakhala mosangalala ku Pennsylvania. Iwo ali ndi zaka za m’ma 60 ndipo anali ndi kampani komanso antchito okwana 17. Anazolowera kwambiri mpingo wawo chifukwa ankasonkhana kumeneko kuyambira ali ana ndipo achibale awo ambiri amakhala kumeneko. Iwo anapatsidwa mwayi woti asamukire ku Wallkill kuti azikayendera n’kumatumikira ku Beteli. Koma ankadziwa kuti ayenera kusiya achibale, anzawo ndiponso zinthu zambiri zimene anazizolowera. William anati: “Sizinali zapafupi kusiyana ndi zinthu zonse zimene tinazolowera.” Koma atapemphera kwambiri anasankha zosamuka ndipo sakunong’oneza bondo. Iye ananenanso kuti: “Mwayi wogwira ntchitoyi komanso wotumikira limodzi ndi banja la Beteli ndi wamtengo wapatali. Ine ndi Sandra tikusangalala kwambiri panopa.”
M’bale wina, dzina lake Ricky, anali bwana pa kampani ya zomangamanga ku Hawaii ndipo anapemphedwa kuti asamukire cha ku Warwick kuti azikatumikira kumeneko. Mkazi wake dzina lake Kendra ankafuna kuti apite. Koma ankadera nkhawa za mwana wawo wazaka 11 dzina lake Jacob. Ankaopa kuti akasamuka mwina mwana wawo adzavutika kuzolowera moyo wa ku New York.
Ricky anati: “Tinkafunitsitsa kupeza mpingo umene unali ndi achinyamata abwino kuti azilimbikitsa Jacob.” Mumpingo umene anasamukira muli achinyamata ochepa koma muli anthu ambiri otumikira ku Beteli. Ricky ananenanso kuti: “Titapita ku misonkhano yoyamba ndinafunsa Jacob mmene akuonera mpingo watsopanowu popeza mulibe ana amsinkhu wake. Iye anandiuza kuti, ‘Adadi, musadandaule. Anzanga akhala abale achinyamata amene akutumikira ku Beteli.’”
Zimenezi zachitikadi. Abale otumikira ku Beteli aja ayamba kucheza naye ndipo izi zikuthandiza kwambiri Jacob. Ricky anati: “Tsiku lina usiku ndinaona kuti magetsi akuyakabe m’chipinda cha mwana wathuyu. Ndinkaganiza kuti akuchita masewera apakompyuta koma ayi ankawerenga Baibulo. Nditamufunsa zimene ankachita, anati: ‘Ndikuchita zimene a ku Beteli amachita. Ndikufuna kuwerenga Baibulo lonse m’chaka chimodzi.’” Ricky ndi Kendra akusangalala kwambiri chifukwa chakuti Ricky ali ndi mwayi wotumikira ku Warwick komanso kuti kusamukaku kwathandiza mwana wawo kuti azikonda kwambiri Yehova.—Miy. 22:6.
SADERA NKHAWA ZA M’TSOGOLO
Anthu amene tikukambiranawa amadziwa kuti ntchito imene akugwira ku Wallkill ndi ku Warwick idzatha, choncho adzangotumikira ku Beteli kwakanthawi. Koma sadera nkhawa zimene azidzachita m’tsogolo. Mwachitsanzo, pali mabanja awiri ochokera ku Florida azaka za m’ma 50 amene akutumikira ku New York. Banja loyamba ndi la John ndi mkazi wake Carmen. M’baleyu anali bwana pa kampani ya zomangamanga ndipo akutumikira limodzi ndi mkazi wake ku Warwick. Iye anati: “Yehova wakhala akutisamalira mpaka pano. Sangatibweretse kuno kenako n’kungotitaya.” (Sal. 119:116) Banja lachiwiri ndi la Luis ndi Quenia. M’baleyu amagwira ntchito yopanga zipangizo zozimitsira moto ndipo akutumikira ku Wallkill limodzi ndi mkazi wake. Iwo anati: “Taona kuti Yehova ndi wowolowa manja ndipo amatipatsa zofunika pa moyo wathu. Tikudziwa kuti iye sadzasiya kutisamalira zivute zitani.”—Sal. 34:10; 37:25.
“MADALITSO OTI MUDZASOWA POWALANDIRIRA”
Anthu amene anadziperekawa anali ndi zifukwa zowalepheretsa kukatumikira. Koma iwo anamuyesa Yehova potsatira mawu ake akuti: “Ndiyeseni chonde pa nkhani imeneyi, kuti muone ngati sindidzakutsegulirani zipata za kumwamba ndi kukukhuthulirani madalitso oti mudzasowa powalandirira.”—Mal. 3:10.
Kodi nanunso mudzamuyesa Yehova kuti muone mmene angakudalitsireni? Ndi bwino kuiganizira nkhaniyi ndiponso kuipempherera n’kuona ngati mungathandize pa ntchito yomanga ku New York kapena kwina kulikonse. Mukatero, Yehova adzakudalitsani kwambiri.—Maliko 10:29, 30.
M’bale wina dzina lake Dale ndi mkazi wake dzina lake Cathy amalimbikitsanso anthu kugwira nawo ntchitoyi. Iwo ndi ochokera ku Alabama ndipo m’baleyu amagwira ntchito ya zomangamanga. Banjali linadzipereka kukatumikira ku Wallkill ndipo linati: “Munthu akalolera kusiya moyo umene anazolowera, amakhala ndi mwayi woona mzimu wa Yehova ukumuthandiza.” Kodi n’chiyani chimafunika kuti munthu adzipereke? Dale anati: “Chofunika n’kuchita zonse zimene mungathe kuti muyambe moyo wosalira zambiri. Simudzanong’oneza bondo ngakhale pang’ono.” M’bale wina wa ku North Carolina, dzina lake Gary, wakhala akuyang’anira ntchito ya zomangamanga kwa zaka 30. Iye ndi mkazi wake Maureen amasangalala kwambiri kutumikira ku Warwick. Ananena kuti: “Timagwira ntchito limodzi ndi abale ndi alongo abwino kwambiri amene akhala akutumikira Yehova ku Beteli kwa zaka zambirimbiri.” Gary anati: “Kuti munthu atumikire ku Beteli amafunika kukhala moyo wosalira zambiri. Moyo umenewu ndi wabwino kwambiri m’dzikoli.” M’bale wina dzina lake Jason anasamuka ku Illinois, limodzi ndi mkazi wake Jennifer ndipo akutumikira ku Wallkill. M’baleyu amagwira ntchito zamagetsi ndipo banjali linati: “Utumiki umenewu umachititsa munthu kukhala ngati akulawa moyo wa m’dziko latsopano.” Jennifer ananenanso kuti: “Zimasangalatsa kwambiri kudziwa kuti Yehova amayamikira ntchito imene tikugwira naye limodzi pokonzekera zimene zili m’tsogolo. Yehova amadalitsa kwambiri anthu amene adzipereka chonchi.”
^ ndime 7 Ambiri mwa anthuwa amapeza okha nyumba komanso zinthu zofunika pa moyo ndipo ku Beteliko amangogwira ntchito tsiku limodzi kapena angapo pa mlungu.


text:
The Air France zombo v2.1 FSX & P3D
Kukula 309 MB
Downloads 733 684
Analenga 29-04-2010 20: 11: 09
Anasintha 22-07-2013 22: 19: 16
License Freeware
Auto-kukhazikitsa: okhazikitsa Baibulo 2
Wolemba: Nombreux auteurs voir liste wathunthu dans Le phukusi
Download Kwa FSX-SP2 & FSX-Steam & P3D v1. * v2 v3 v4 kuti ayesedwe & nbspPort-Over FS2004 (palibe DXT12) ayi P3Dv4
IntroductionApa ndi Air France zombo v2 kwa Microsoft (R) Flight pulogalamu yoyeseza X (FSX) Service Pack 2 (SP2) or mofulumira ndi Lockheed Martin Prepar 3D (P3D). No yogwirizana ndi FS2004. Tsopano mukhoza mu lamulo la zombo lonse, 19 kuchokera 19 zitsanzo. Zikomo kuti ndiAmene wa Freeware kuti anachita ntchito yaikulu!
Changelog: V2.1:
- A380: Kuwonjezera 2D gulu (tsiku / usiku) analengedwa ndi Rikoooo ndi tizirombo anakonza VC (anauziridwa ndi Facked), kuwonjezera Hud.
Chenjezo: Muyenera yochotsa Baibulo yapita pamaso khazikitsa uyu!
- Kuwonjezera SFX gulu la kanyumba kulengeza wapadera mpweya FRANCE ndi mawu enieni a woona AF purser pa ndege onse zombo za. Mukhozanso ku mulitali 2D
- Kuwonjezera latsopano CRJ ndege 1000NG (Palibe VC pa nthawi)
- Zombo anapanga 100% yogwirizana ndi Prepar 3D
- Kukonza Kuwonekera wa VC mawonekedwe magalasi ERJ 135 / 145 kwa P3D
- Kumakonza phokoso inaudible ku ERJ 135 / 145
- Redefinition a "mfundo kukhudzana" kuchokera B747
- Kuwonjezera ndi zipangizo VC (Alrot) + FMC ndi zina zabwino zinthu (wipers) mu VC ku B747
- Anawonjezera / lokhazikika magetsi usiku wa VC B747
- kuchotsa wakale chitsanzo kwa A380 ndi watsopano ndi VC
- kuchotsa wakale chitsanzo kwa BAE RJ85 ndi watsopano ndi VC
- kuchotsa wakale chitsanzo kwa Fokker 100 ndi watsopano ndi VC
- kuchotsa wakale chitsanzo cha EMB 120 ndi watsopano ndi VC ndi mawonekedwe bwino ndi Rikoooo
- Anawonjezera "Ndikonzere Flight1 VC Mvula" (kulewerana opaque galasi mu FSX-SP2 pamene mvula) Yambani Menyu / Rikoooo Add-mvu / Air France a zombo v2 FSX & P3D
- M'malo mawonekedwe a Boeing 777-200 / 300 opaque galasi chifukwa ngakhale ndi P3D
- Latsopano wakuda maziko gauges pakuti Boeing 777-200 / 300
- M'malo thumbnails.jpg onse
- Anakakonza china khumi nsikidzi yaing'ono ...
Changelog: V1.2:
- Kumakonza nsikidzi kwa gauges altimeter ndi liwiro chizindikiro kwa Airbus A318 / 319 / 320 / 321
Zofunika patsogolo kwabasi (FSX kokha)
Ngati muli nacho Baibulo losavuta wa FSX choyamba tiyenera kukhazikitsa SP1 ndiyeno SP2 kupezeka kwa Rikoooo (ku French okha) kapena pa malo mkulu wa Microsoft (R). Ngati mulibe kutsatira malangizo awa mudzakhala ndi nkhani ngakhale ndi phukusili.
- Kamodzi anaika SP2, muyenera zongolimbana "DirectX 10 chithunzithunzi" pa zoikamo zithunzi mu FSX. Okhazikitsa Zimenezi kuchita zimenezi basi kwa inu, kuchita zimenezi, chabe fufuzani njira pa Sankhani Izi patsamba khwekhwe.
- Ena n'zotsimikizira phukusi chithe kuphatikizapo gauges ku FS2004 ngati mulibe kukhazikitsa owona MSVCP70.DLL (Microsoft (R) C + + pulogalamu yowongolera Library) ndi msvcr70.dll mu dongosolo wanu. okhazikitsa izi mukhoza kuchita kwa inu basi.
List zitsanzo zonse zinaphatikizapo
Photos
* VC = Pafupifupi Cockpit
The Air France zombo v2.1 FSX & P3D Download


text:
MUTU 1
Muzidalira Kwambiri Mulungu
“Amene analenga anthu pa chiyambi pomwe anawalenga mwamuna ndi mkazi.”—Mateyu 19:4
Yehova * Mulungu ndi amene anayambitsa ukwati. Baibulo limanena kuti iye anapanga mkazi woyamba n’kumupereka kwa mwamuna. Zitatero, Adamu anasangalala kwambiri n’kunena kuti: “Uyu tsopano ndiye fupa la mafupa anga ndi mnofu wa mnofu wanga.” (Genesis 2:22, 23) Yehova amafunabe kuti anthu okwatirana azisangalala.
Mukangolowa m’banja mungaganize kuti chilichonse chiziyenda bwinobwino. Koma zoona zake n’zakuti ngakhale mwamuna ndi mkazi amene amakondana kwambiri amakumana ndi mavuto. (1 Akorinto 7:28) M’kabukuka muli mfundo za m’Baibulo zimene zingathandize banja lanu kukhala losangalala mukamazitsatira.—Salimo 19:8-11.
1 MUZIKWANIRITSA UDINDO UMENE YEHOVA ANAKUPATSANI
ZIMENE BAIBULO LIMANENA: Mwamuna ndi mutu wa banja.—Aefeso 5:23.
Ngati ndinu mwamuna, Yehova amafuna kuti muzisamalira mkazi wanu mwachikondi. (1 Petulo 3:7) Yehova anamupanga monga mnzanu wokuyenererani ndipo amafuna kuti muzichita naye zinthu mwaulemu ndiponso mwachikondi. (Genesis 2:18) Muyenera kukonda mkazi wanu kwambiri n’kumaika zofuna zake patsogolo osati zanu.—Aefeso 5:25-29.
Ngati ndinu mkazi, Yehova amafuna kuti muzilemekeza kwambiri mwamuna wanu ndiponso kumuthandiza kuti azikwaniritsa udindo wake. (1 Akorinto 11:3; Aefeso 5:33) Muzithandiza kuti zimene wasankha zitheke komanso muzigwirizana naye ndi mtima wonse. (Akolose 3:18) Mukamachita zimenezi mudzakhala wokongola kwambiri kwa mwamuna wanuyo komanso kwa Yehova.—1 Petulo 3:1-6.
ZIMENE MUNGACHITE:
Muyenera kufunsa mwamuna kapena mkazi wanu zimene muyenera kusintha kuti mukhale ndi banja labwino. Muzimvetsera akamakuuzani maganizo ake ndipo muziyesetsa kusintha
Muzileza mtima chifukwa zimatenga nthawi kuti muyambe kuchita zinthu zimene zingasangalatse mnzanuyo
2 MUZIGANIZIRA KWAMBIRI MAGANIZO A MNZANU
ZIMENE BAIBULO LIMANENA: Muziganizira zofuna za mwamuna kapena mkazi wanu. (Afilipi 2:3, 4) Muziona kuti mnzanuyo ndi wamtengo wapatali kwambiri ndipo muzikumbukira kuti Yehova amafuna kuti atumiki ake azikhala ‘odekha kwa onse.’ (2 Timoteyo 2:24) Muzisankha bwino mawu polankhula chifukwa ‘mawu a munthu wolankhula mosaganiza amalasa ngati lupanga koma lilime la anthu anzeru limachiritsa.’ (Miyambo 12:18) Mzimu wa Yehova ungakuthandizeni kuti muzilankhula mokoma mtima komanso mwachikondi.—Agalatiya 5:22, 23; Akolose 4:6.
ZIMENE MUNGACHITE:
Musanayambe kukambirana nkhani yofunika kwambiri muzipemphera kuti musapse mtima komanso musaumirire maganizo anu
Muziganizira kwambiri zimene munganene komanso mmene munganenere zinthuzo
3 MUZICHITA ZINTHU MOGWIRIZANA
ZIMENE BAIBULO LIMANENA: Anthu akakwatirana amakhala “thupi limodzi.” (Mateyu 19:5) Komabe amakhala anthu awiri oganiza mosiyana. Choncho muyenera kuyesetsa kuganiza ndiponso kuchita zinthu mogwirizana. (Afilipi 2:2) Kukhala ogwirizana posankha zochita n’kofunika kwambiri. Baibulo limati: “Zolinga zimakhazikika anthu akakambirana.” (Miyambo 20:18) Muzitsatira mfundo za m’Baibulo mukamasankha limodzi zochita.—Miyambo 8:32, 33.
ZIMENE MUNGACHITE:
Muziuza mwamuna kapena mkazi wanu maganizo anu komanso zakukhosi kwanu
Muzikambirana ndi mnzanuyo musanavomere kuchita zinazake
^ ndime 4 Yehova ndi dzina la Mulungu limene limapezeka m’Baibulo.


text:
Thor Ragnarok kukopera filimu zonse
Thor Ragnarok Download kanema zosuta Complete
📅 Tsiku kumasulidwa : 25 October 2017 📅
📺 wa : kambuku Waititit 📺
🎦mtundu wanyimbo : Action, wosangalatsa, ulendo, zopeka zasayansi 🎦
🇺🇸m'mayiko : American 🇺🇸
Kwathunthu Thor Ragnarok 2017 Full filimu Download Free
Movie Ragnarok Thor filimu Download wabwino ndi 1080p UTUMIKI HD Online. Tikukupemphani kukaona webusaiti yathu telechargerfilm24.com
Onani kanema atsopano Thor Ragnarok 2017. zosaneneka filimu. tsiku lililonse, mupeze latsopano kusonkhana kwathu koyamba filimu. Ammudzi yabwino mlandu wa mafilimu khalidwe pamwamba. Tikupereka mafilimu ndi “avi” OR “MP4”. Tikupereka atsopano mafilimu wapamwamba khalidwe. Kulowa gulu lathu la amaonetsa tsopano!
mfundo zothandiza za filimuyi, dinani apa
Chidule
Thor alibe mpata wolowa nyundo wake, iwo basi mwayi zochepa. Iye anamangidwa pa dziko lakutali, kutali (m'mphepete mwa chilengedwe).
ntchito yake idzakhala kupulumutsa Asgard, adzachita bwino ndipo mwamsanga, nthenda kukamenyana nthawi, ndipo iye sangakhoze kupita kumeneko mwina chifukwa chingamulepheretse Mtheradi “Full” tikwaniritse “Ragnarök” – dziko lake ndi kuthetsa chitukuko wamphamvu Asgardian. Kuti akwaniritse cholinga chake, iye ayenera choyamba kumenya nkhondo a anthu omenyana gladiator ndi anthu omwe poyamba anali anzake, obwezera: Hulk. Kulimbana ndi chifukwa, zosaneneka filimu. Tsiku Thor Ragnarok Download zonse kanema linanena bungwe 25 October 2017.
akukhamukira
- Kanemayo Thor Ragnarok kusonkhana,
- Thor Ragnarok ndi kusonkhana VF
- Kwathunthu Thor Ragnarok 2017 Download,
- Film de A Thor Ragnarok mtsinje,
- Thor Ragnarok 2017 kusonkhana VF,
- Thor Ragnarok 2017 omasulira,
- kusonkhana Thor Ragnarok VF ,
- Thor Ragnarok 2017 Download VF,
- filimu Thor Ragnarok 2017 Download,
- Thor Ragnarok Download,
- Film Thor Ragnarok 2017 owerenga,
- Thor Ragnarok filimu kusonkhana VF


text:
MUTU 21
Anathetsa Mantha Ndiponso Mtima Wokayikira
1-3. Kodi ndi zinthu ziti zimene Petulo anaona Yesu akuchita, nanga anakumana ndi zotani usiku wa tsiku limenelo?
PETULO anapalasa ngalawa mwamphamvu m’nyanja ya Galileya ngakhale kuti kunja kunali mdima. Atayang’ana chakum’mawa, n’kuona kuti kukuoneka mbuu anaganiza kuti kunja kwayamba kucha. Apa n’kuti msana ndiponso mapewa ake zikumupweteka chifukwa chopalasa ngalawayo kwanthawi yaitali. Tsitsi lake linali lili petupetu chifukwa cha chimphepo chomwenso chinkachititsa mafunde panyanjayo. Analinso atanyowa ndi mafundewo koma anapitirizabe kupalasa.
2 Pa nthawiyi n’kuti Petulo ndi anzake atam’siya Yesu ali yekha kumtunda. Pa tsikuli, iwo anaona Yesu akudyetsa khamu la anthu ndi nsomba ziwiri ndiponso mikate isanu yokha. Yesu atachita zimenezi, anthuwo anafuna kumugwira kuti amulonge ufumu, koma iye anakana chifukwa sankafuna kulowerera nawo ndale. Komanso anayesetsa kuthandiza otsatira ake kuti asamalowerere ndale. Pofuna kuzemba gulu la anthulo, Yesu anauza ophunzira ake kuti akwere ngalawa n’kupita tsidya lina la nyanjayo. Ndipo iye anakwera m’phiri yekhayekha kukapemphera.—Maliko 6:35-45; werengani Yohane 6:14-17.
3 Pa nthawi imene ophunzirawa ankanyamuka, mwezi unali uli pamwamba koma tsopano unali utayamba kulowa. Ngakhale zinali choncho, iwo anali atangoyenda kamtunda kochepa chifukwa cha mafunde. Zinali zovuta kuti ophunzirawa azimvana chifukwa cha mphepo, mafunde ndiponso chifukwa chotanganidwa ndi kupalasa. N’kutheka kuti pa nthawiyi Petulo ankaganizira zinthu zambiri zimene zinachitika pa moyo wake.
Petulo anali ataphunzira zambiri pa zaka ziwiri zimene anakhala wotsatira wa Yesu koma panalinso zambiri zoti aphunzire
4.N’chifukwa chiyani tingati Petulo ndi chitsanzo chabwino kwa tonsefe?
4 Panali patatha zaka zoposa ziwiri kuchokera pamene Petulo anakhala wotsatira wa Yesu wa ku Nazarete. Iye anali ataphunzira zambiri koma panalinso zambiri zoti aphunzire. Mwachitsanzo, Petulo ankalephera kuchita zinthu zina chifukwa cha mantha komanso anali ndi vuto lokayikira. Komabe ankayesetsa kuthana ndi mavuto akewa ndipo ndi chitsanzo chabwino kwambiri kwa tonsefe. Tiyeni tione zimene tingaphunzire kwa Petulo.
“Ifetu Tapeza Mesiya”
5, 6. Kodi Petulo ankagwira ntchito yanji?
5 Petulo ankakumbukirabe tsiku limene anakumana ndi Yesu. Andireya, yemwe anali mchimwene wake, anamuuza uthenga wochititsa chidwi wakuti: “Ifetu tapeza Mesiya.” Ichi chinali chiyambi choti Petulo adziwane ndi Yesu.—Yoh. 1:41.
6 Petulo ankakhala ku Kaperenao, mzinda womwe unali mphepete mwa nyanja ya Galileya. Iye ndi Andireya ankagwira ntchito ya usodzi pamodzi ndi Yakobo ndi Yohane, omwe anali ana a Zebedayo. Petulo anali ndi mkazi ndipo ankakhalanso ndi apongozi ake aakazi ndiponso Andireya. Kuti msodzi athe kusamalira banja lalikulu chonchi, ankafunika kugwira ntchito mwakhama. Pogwira ntchitoyi, asodzi ankachezera usiku wonse. Iwo ankagawana magulu awiri ndipo gulu lililonse linkakwera m’ngalawa yake. Kenako ankaponya khoka m’nyanja n’kuyamba kulikoka kuti akokolole nsomba zonse zimene zili pamalopo. Kukacha, ankakhala ndi chintchito chachikulu chifukwa ankafunika kusankha nsombazo, kuziika m’magulu, kenako n’kuzigulitsa. Ankafunikanso kutsuka ndiponso kusoka makoka amene ang’ambika.
7. Kodi Petulo anamva zotani zokhudza Yesu, nanga n’chifukwa chiyani nkhaniyi inali yosangalatsa?
7 Baibulo limanena kuti poyamba, Andireya anali wophunzira wa Yohane M’batizi. N’zosakayikitsa kuti Petulo ankamvetsera mwachidwi mchimwene wakeyu akamamuuza zimene Yohane ankalalikira. Tsiku lina Andireya anaona Yohane akuloza Yesu n’kunena kuti: “Onani, Mwanawankhosa wa Mulungu!” Nthawi yomweyo Andireya anakhala wotsatira wa Yesu ndipo anakauza Petulo mosangalala nkhani yabwino yakuti Mesiya wafika. (Yoh. 1:35-40) Pa nthawiyi n’kuti patatha zaka 4,000 kuchokera pamene anthu anapandukira Mulungu m’munda wa Edene ndipo Yehova Mulungu analonjeza kuti kudzabwera munthu wapadera amene adzathandize anthu kukhala ndi chiyembekezo chenicheni. (Gen. 3:15) Andireya anali atakumana ndi Mpulumutsi ameneyu, yemwe anali Mesiya. Choncho, nayenso Petulo anathamanga kukakumana ndi Yesu.
8. Kodi dzina limene Yesu anapereka kwa Petulo limatanthauza chiyani, nanga n’chifukwa chiyani anthu ena amaona kuti dzinali n’losayenera kwa Petulo?
8 Poyamba, Petulo ankadziwika ndi dzina lakuti Simoni. Koma atakumana ndi Yesu, Yesuyo anamuyang’ana n’kumuuza kuti: “‘Iwe ndiwe Simoni mwana wa Yohane, udzatchedwa Kefa’ (dzina limene kumasulira kwake ndi Petulo).” (Yoh. 1:42) Dzina lakuti “Kefa” limatanthauza “mwala” kapena “thanthwe.” Zikuoneka kuti mawu a Yesu amenewa anali ulosi. Iye anaona kuti m’tsogolo Petulo angathe kudzakhala thanthwe, kutanthauza kuti angadzakhale munthu wodalirika komanso wolimbikitsa otsatira a Khristu. Koma kodi Petulo ankadzionanso choncho? N’zokayikitsa. Ndipo anthu ena masiku ano amene amawerenga Mauthenga Abwino, saona kuti Petulo anali munthu wodalirika kwenikweni. Ena amati anali munthu wokayikakayika ndiponso wosachedwa kusintha maganizo.
9. Kodi Yehova ndi Mwana wake amaganizira kwambiri za chiyani, nanga n’chifukwa chiyani sitiyenera kukayikira kuti iwo angapeze zabwino mwa ife?
9 N’zoona kuti Petulo ankalakwitsa zinthu zina ndipo Yesu ankadziwa zimenezo. Koma mofanana ndi Atate wake, Yehova, nthawi zonse Yesu ankaganizira kwambiri zomwe anthu amachita bwino. Ndipo Yesu anaona kuti Petulo anali ndi makhalidwe abwino, choncho ankafuna kumuthandiza kuti akulitse makhalidwewo. Masiku anonso, Yehova ndi Mwana wake amaona zabwino mwa ife. Mwina tingakayikire zoti Yehova ndi Yesu angapeze zabwino mwa ife. Koma sitiyenera kukayikira zimenezi. Mofanana ndi Petulo, tikufunika kusonyeza kuti tikufunitsitsa kuti Yehova atiphunzitse ndiponso kutiumba.—Werengani 1 Yohane 3:19, 20.
“Usachite Mantha”
10. Kodi Petulo anaona zinthu ziti, komabe kodi anachita chiyani pambuyo pake?
10 Zikuoneka kuti Petulo anapita ndi Yesu pa maulendo ake ena okalalikira kumadera ena. Choncho, n’kutheka kuti anaona chozizwitsa choyamba cha Yesu, chosandutsa madzi kukhala vinyo, paphwando la ukwati ku Kana. Koma chofunika kwambiri n’choti Petulo anamva ulaliki wa Yesu umene unkathandiza anthu kukhala ndi chiyembekezo. Ulalikiwu unali wonena za Ufumu wa Mulungu. Koma ngakhale kuti anaona zonsezi, iye anasiya kuyenda ndi Yesu n’kukapitiriza ntchito yake ya usodzi. Komabe patatha miyezi ingapo, Petulo anakumananso ndi Yesu ndipo nthawi imeneyi Yesu anamupempha kuti akhale wotsatira wake.
11, 12. (a) Kodi Petulo anagwira ntchito yotani usiku wonse? (b) Kodi Petulo ayenera kuti ankaganizira mafunso ati pamene ankamvetsera ulaliki wa Yesu?
11 Petulo ndi anzake anali atagwira ntchito usiku wonse koma osapha nsomba ngakhale imodzi. Popeza Petulo ankaidziwa bwino ntchitoyi, ayenera kuti anayesa njira zosiyanasiyana kuti aphe nsomba. Ayenera kuti anayesetsa kuponya maukonde m’malo onse amene ankaganiza kuti mungapezeke nsomba zambiri. Zikatere, n’kutheka kuti asodzi ankalakalaka atangolowa m’madzimo kuti akasake pamene nsomba zaunjikana kapenanso kupeza njira yozikusira muukondewo. Mwinanso Petulo pa nthawiyi ankaganiza zimenezi. Ngati Petulo anali ndi maganizo amenewa, ndiye kuti anangomuwonjezera nkhawa imene anali nayo. Petulo sankagwira nsomba n’cholinga chongofuna kusangalala, koma ankachita zimenezi n’cholinga choti azipeza ndalama zosamalira banja lake. Komabe, pa nthawiyi anatuluka m’nyanjamo ali chimanjamanja. Ngakhale zinali choncho, iye anafunika kutsukabe makokawo. N’chifukwa chake Yesu anam’peza ali wotanganidwa.
Petulo sanatope kumvetsera ulaliki wa Yesu wonena za Ufumu wa Mulungu ndipo imeneyi ndiye inali mfundo yaikulu ya zimene Yesu ankalalikira
12 Yesu anazunguliridwa ndi chikhamu cha anthu omwe ankamvetsera mwachidwi zimene ankaphunzitsa. Chifukwa cha gulu la anthulo, Yesu analowa m’ngalawa ya Petulo, n’kumuuza kuti aisunthire m’madzi pang’ono. Kenako Yesu anayamba kuphunzitsa anthuwo ndipo aliyense anayamba kumumva bwinobwino. Mofanana ndi anthu ena onse omwe anali kumtunda, Petulo ankamvetsera mwachidwi kwambiri. Iye sanatope kumvetsera ulaliki wa Yesu wonena za Ufumu wa Mulungu ndipo imeneyi ndiye inali mfundo yaikulu ya zimene Yesu ankalalikira. N’kutheka kuti Petulo ankaona kuti ndi mwayi waukulu kwambiri kugwira ntchito yolalikira uthenga umenewu limodzi ndi Khristu. Koma kodi akanachita bwino kuyamba ntchito imeneyi? Nanga ndani akanamasamalira banja lake? Mwina Petulo anakumbukiranso kuti anali atagwira ntchito usiku wonse koma sanaphe kanthu.—Luka 5:1-3.
13, 14. Kodi Yesu anachitira Petulo chozizwitsa chotani, nanga Petuloyo anatani?
13 Yesu atamaliza kulankhula, anauza Petulo kuti: “Palasira kwakuya, ndipo muponye maukonde anu kuti muphe nsomba.” Koma Petulo anakayikira kwambiri, ndipo anauza Yesu kuti: “Mlangizi, ife tagwira ntchito usiku wonse koma osapha kanthu. Koma popeza mwanena ndinu, ndiponya maukondewa.” N’zosakayikitsa kuti Petulo sankafuna n’komwe kuponyeranso maukondewo m’madzi, makamaka chifukwa choti pa nthawiyi nsomba sizikhala zikudya. Komabe iye anamvera mawu a Yesu, ndipo n’kutheka kuti anakodola anzake omwe anali m’ngalawa ina kuti amutsatire.—Luka 5:4, 5.
14 Pokoka maukondewo, Petulo anadabwa kumva kuti akulemera. Iye anakoka kwambiri ndipo posakhalitsa anangoona nsomba zambirimbiri zikuphiriphitha mu ukondemo. Mwamsanga, iye anakodola anzake omwe anali m’ngalawa ina aja kuti adzamuthandize. Atabwera, anaona kuti nsombazo sizikwana m’ngalawa imodzi. Iwo anaika nsombazo m’ngalawa zonsezo ndipo ngalawazo zinadzaza kwambiri. Ngalawazo zinayamba kumira chifukwa cha kulemera kwa nsombazo. Petulo anadabwa kwambiri ndi zimenezi. Iye anali ataona Khristu akuchita zozizwitsa kwa anthu ena, koma chozizwitsa chimenechi chinali chapadera, chifukwa chinakhudza kwambiri iyeyo. Mosiyana ndi Petuloyo, Yesu ankatha ngakhale kulamula nsomba kuti zilowe mu ukonde. Zimenezi zinamuchititsa mantha kwambiri Petulo ndipo anagwada n’kuuza Yesu kuti: “Ambuye, chokani pali ine pano, chifukwa ndine munthu wochimwa.” Iye ankaona kuti si woyenera kuyandikana ndi munthu amene ankasonyeza mphamvu za Mulungu m’njira imeneyi.—Werengani Luka 5:6-9.
15. Kodi Yesu anathandiza bwanji Petulo kudziwa kuti panalibe chifukwa choti azikayikirira komanso kuchita mantha?
15 Mokoma mtima, Yesu anamuuza kuti: “Usachite mantha. Kuyambira lero uzisodza anthu amoyo.” (Luka 5:10, 11) Panalibe chifukwa choti Petulo akayikire kapena kuchita mantha. Petulo sanafunike kuda nkhawa kuti ndani azisamalira banja lake ngati iye atasiya ntchito yake ya usodzi. Ndipo sanafunikenso kuopa kuti anali ndi zofooka ndiponso kuti panali zinthu zimene sangathe kuchita. Iye ankatumikira Mulungu amene ‘amakhululuka ndi mtima wonse.’ (Yes. 55:7) Yesu anali ndi ntchito yaikulu yoti achite, ndipo ntchito imeneyi inali yokhudza tsogolo la anthu onse. Choncho, Yehova akanatha kumupatsa Petulo zinthu zofunika pa moyo wake, kuti azitha kusamalira banja lake kwinaku akugwira ntchito yolalikira.—Mat. 6:33.
16. Kodi Petulo, Yakobo ndi Yohane anatani Yesu atawaitana kuti akhale otsatira ake, nanga n’chifukwa chiyani tinganene kuti anasankha bwino?
16 Nthawi yomweyo, Petulo anamvera mawu a Yesu ngati mmene anachitiranso Yakobo ndi Yohane. Baibulo limanena kuti: “Ngalawazo anafika nazo kumtunda, ndipo iwo anasiya chilichonse ndi kumutsatira.” (Luka 5:11) Petulo anakhulupirira Yesu komanso Mulungu. Apatu Petulo anasankha bwino kwambiri. Masiku anonso, Akhristu amene salola mantha ndiponso kukayikira kuwalepheretsa kutumikira Mulungu, amasonyeza kuti ali ndi chikhulupiriro. Ndipotu iwo salakwitsa kuchita zimenezi.—Sal. 22:4, 5.
“N’chifukwa Chiyani Wakayikira?”
17. Kodi Petulo ankakumbukira zinthu ziti zimene anaona Yesu akuchita?
17 Patatha zaka ziwiri kuchokera pamene Petulo anakumana ndi Yesu, usiku wina kunja kuli chimphepo, iye anapalasa ngalawa panyanja ya Galileya monga mmene tafotokozera kumayambiriro kwa nkhani ino. N’zoona kuti sitingadziwe kuti pa nthawiyi iye ankaganiza chiyani. Koma panali zambiri zoti aziganizire. Yesu anali atangochiritsa apongozi aakazi a Petulo ndiponso anali atalalikira ulaliki wake wa paphiri. Komanso, Yesu anali atasonyeza kambirimbiri kuti anali wosankhidwa wa Yehova ndiponso Mesiya, polalikira ndiponso pochita zozizwitsa. Pa nthawiyi, n’kutheka kuti Petulo sankachitanso mantha kwambiri komanso kukayikira ngati mmene ankachitira poyamba. Ndipotu Yesu anali atasankha Petuloyo kuti akhale mmodzi wa atumwi ake 12. Koma zimene tione m’ndime zotsatirazi, zikusonyeza kuti Petulo anali asanasiyiretu kukayikira ndiponso kuchita mantha.
18, 19. (a) Fotokozani zimene Petulo anaona panyanja ya Galileya. (b) Kodi Yesu anatani Petulo atamupempha kuti nayenso ayende panyanja?
18 Usiku umenewu, pa ulonda wachinayi womwe unkayamba 3 koloko m’mawa mpaka nthawi yotuluka dzuwa, Petulo anadzidzimuka ataona chinthu china ndipo anasiya kupalasa ngalawayo n’kukhala tsonga. Chinthucho chimabwera kuchokera kumene kumachokera mafunde. Popeza kunja kunali mwezi, kodi mwina Petulo ankangoona kuwala komwe kunkaonekera pamafundewo? Ayi, chifukwa chinthucho chinkaoneka kuti chaimirira. Anali munthu amene ankayenda pamwamba pa madzipo. Munthuyo atayandikira pafupi, anaoneka kuti akubwera kutsogolo kwenikweni kwa ngalawayo. Choncho, ophunzirawo anachita mantha ndipo anaganiza kuti ndi mzukwa. Koma munthuyo anati: “Limbani mtima, ndine. Musachite mantha.” Munthuyo anali Yesu.—Mat. 14:25-28.
19 Petulo anayankha kuti: “Ambuye, ngati ndinudi, ndiuzeni ndiyende pamadzipa ndibwere kuli inuko.” Apa iye anasonyeza kulimba mtima. Pochita chidwi kuti Yesu akuyenda pamadzi, Petulo anafuna kuti nayenso ayende pamadzipo kupita kumene kunali Yesu n’cholinga choti chikhulupiriro chake chilimbe. Choncho mokoma mtima Yesu anamuitana. Petulo anatsika m’ngalawayo n’kuyamba kuyenda pamadzi kupita kumene kunali Yesu. Tangoganizirani mmene Petulo anamvera ataona kuti waima bwinobwino pamwamba pa madziwo. Ayenera kuti anadabwa kwambiri kuona kuti zikuthekadi kuyenda pamadzipo. Koma posapita nthawi, iye anayamba kukayikira ndiponso kuchita mantha.—Werengani Mateyu 14:29.
20. (a) Kodi Petulo anayamba kuganizira chiyani ndipo zotsatira zake zinali zotani? (b) Pofuna kumuthandiza Petulo kuona kufunika kokhala ndi chikhulupiriro, kodi Yesu anam’funsa funso liti?
20 Maganizo onse a Petulo anayenera kukhala pa Yesu chifukwa Yesuyo, mwa mphamvu ya Yehova, ndi amene anamuthandiza kuyenda panyanjapo. Ndipo Yesu anachita zimenezi chifukwa choti Petulo anasonyeza chikhulupiriro. Komabe, Petulo anayamba kuganizira zinthu zina. Timawerenga kuti: “Ataona mphepo yamkuntho, anachita mantha.” Iye ayenera anayamba kuganiza kuti amira n’kufera m’nyanjayo. Mantha akewo atakula, chikhulupiriro chake chinayamba kuchepa. Munthu amene anatchedwa Thanthwe uja, anayamba kumira chifukwa chosowa chikhulupiriro. Ngakhale kuti Petulo ankatha kusambira, pa nthawiyi anadziwa kuti kusambira sikungam’pulumutse. Iye anakuwa kuti: “Ambuye, ndipulumutseni!” Yesu anam’gwira dzanja n’kumuvuula m’madzimo. Kenako, ali pamadzi pomwepo, Yesu anamufunsa funso lomuthandiza kuona kufunika kokhala ndi chikhulupiriro. Iye anati: “Wachikhulupiriro chochepa iwe, n’chifukwa chiyani wakayikira?”—Mat. 14:30, 31.
21. Kodi kukayikira n’koopsa motani, ndipo tingatani kuti tipewe mtima umenewu?
21 Mawu amene Yesu ananena akuti ‘kukayikira’ anali oyenereradi chifukwa kukayikira kungamusokoneze munthu pa zimene akufuna kupanga. Mtima wokayikira ndi woipa kwambiri chifukwa tikaulekerera ungawononge chikhulupiriro chathu. Choncho, tiyenera kuyesetsa kupewa mtima umenewu. Koma kodi tingachite bwanji zimenezi? Tiyenera kuganizira zinthu zoyenera chifukwa kumangoganizira zinthu zimene zikutidetsa nkhawa, kutikhumudwitsa ndiponso zimene zingatilepheretse kuchita bwino utumiki wathu, kungachititse kuti tipitirizebe kukayikira. Koma chikhulupiriro chathu chingalimbe ngati titamaganizira kwambiri zimene Yehova ndi Mwana wake anachita, zimene akuchita panopa komanso zimene adzachitire anthu omvera m’tsogolo.
22. Kodi n’chifukwa chiyani tiyenera kutsanzira chikhulupiriro cha Petulo?
22 Petulo akupita ndi Yesu kukakwera ngalawayo, anaona kuti chimphepo chija chatha ndipo panyanja ponsepo pali bata. Petulo ndi ophunzira anzakewo anauza Yesu kuti: “Ndinudi Mwana wa Mulungu.” (Mat. 14:33) Kunja kutayamba kucha, Petulo ayenera kuti anasangalala kwambiri. Iye anaphunzira kuti sayenera kulola mtima wokayikira ndiponso mantha kumulepheretsa kukhulupirira Yehova ndi Yesu. N’zoona kuti Petulo anali asanakhale Mkhristu wolimba ngati thanthwe, mogwirizana ndi zimene Yesu ananena. Komabe, iye nthawi zonse ankayesetsa kulimbitsa chikhulupiriro chake. Kodi inunso mwatsimikiza mtima kuchita zimenezi? Ndiyetu muyenera kutsanzira chikhulupiriro cha Petulo.


text:
Zimene Ena Amanena Zokhudza Mmene Moyo Unayambira
Anthu osiyanasiyana akufotokoza zimene zinawachititsa kuti ayambe kukhulupirira kuti kuli winawake amene analenga zinthu zonse.
Monica Richardson: Dokotala Akufotokoza za Chikhulupiriro Chake
Akaona zimene zimachitika kuti mwana abadwe ankadzifunsa ngati zimangochitika zokha kapena ngati pali winawake amene anakonza kuti zizichitika choncho. Kodi pamapeto pake anapeza zotani pa ntchito yawo ngati dokotala?
Massimo Tistarelli: Katswiri Wopanga Maloboti Akufotokoza za Chikhulupiriro Chake
Zomwe ankapeza pa ntchito yawo monga wasayansi zinawachititsa kuti ayambe kukayikira ngati zamoyo zinachitadi kusintha kuchokera ku zinthu zina.
Petr Muzny: Pulofesa wa Zamalamulo Akufotokoza za Chikhulupiriro Chake
Pulofesa Petr Muzny anabadwa pa nthawi ya ulamuliro wachikomyunizimu. Pa nthawiyo zinkaoneka zopanda nzeru kunena kuti dzikoli linalengedwa ndi Mulungu. Kodi n’chiyani chomwe chinamuchititsa kuti asinthe maganizo?


text:
Tupolev Lachiwiri-114 126 FSX & P3D Version Edition Special
Kukula 26.8 MB
Downloads 4 793
Analenga 11-09-2015 02: 11: 00
Anasintha 06-09-2017 02: 17: 21
License Freeware
Auto-kukhazikitsa: okhazikitsa Baibulo 10
Wolemba: Samdim Design, repack ndi Andreas Rotowski
Download Kwa FSX & Steam Edition & P3D v1 v2 v3 (osati P3D v4) & nbspPort-Over FS2004 (palibe DXT12) ndi P3Dv4 + 3D Yoyenera Cockpit
Pano pali Tupolev Lachiwiri-114 ndi Lachiwiri-126 (126 kukhala AWACS lachitsanzo). phukusili ndi buku lapadera akhala kusinthidwa mwachindunji FSX ndi Andreas Rotowski ndi zikuphatikizapo patsogolo kwambiri ndi zosintha. The ndege kanyumba ndi amatsatira bwino 3D ndipo amalola kuyenda hallways. paketi zimenezi zimaphatikizapo 3 zitsanzo ndi 3 repaints, phokoso mwambo (Mpando lamba, palibe masiwichi smocking) pafupifupi cockpit ndi zovuta 2D gulu.
Anaphatikizapo ndi zolembedwa zonse mu English ndi kupezeka mwachindunji Intaneti (Manual.html) Kapena gululo. Nkofunika kuwerenga Buku la
The Tupolev-114 anali Soviet turboprop yonyamula anamumanga 1950s a.
The Aeroflot, ndege la USSR, ankafuna yonyamula amatha kunyamula kugwirizana lalikulu padziko lonse komanso akuchita kuwonetsa sayansi ndi kazembe. Mothandizidwa ndi madalaivala, dipatimenti kafukufuku wa Andrei Tupolev wamba anazindikira ndilochokera yoponya mabomba Lachiwiri-95. The Tupolev 114 akhala yaikulu komanso yachangu turboprop mwakwera ndege konse anamanga. Iwo anali zoyendetsedwa ndi anayi turboprop Kuznetsov NK-12. Icho chinali kugwiritsidwa ntchito pa mizere ikuluikulu: Moscow-Havana, Moscow-Tokyo. Linapangidwa wotchuka ndi ulendo wa Nikita Khrushchev ku United States mu 1959.
Iye anachotsedwa pa mpandowachifumu ndi maonekedwe a yaitali kuposa ndege monga Ilyushin Il-62. (Wikipedia)
Anaphatikizapo ndi zolembedwa zonse mu English ndi kupezeka mwachindunji Intaneti (Manual.html) Kapena gululo. Nkofunika kuwerenga Buku la
The Tupolev-114 anali Soviet turboprop yonyamula anamumanga 1950s a.
The Aeroflot, ndege la USSR, ankafuna yonyamula amatha kunyamula kugwirizana lalikulu padziko lonse komanso akuchita kuwonetsa sayansi ndi kazembe. Mothandizidwa ndi madalaivala, dipatimenti kafukufuku wa Andrei Tupolev wamba anazindikira ndilochokera yoponya mabomba Lachiwiri-95. The Tupolev 114 akhala yaikulu komanso yachangu turboprop mwakwera ndege konse anamanga. Iwo anali zoyendetsedwa ndi anayi turboprop Kuznetsov NK-12. Icho chinali kugwiritsidwa ntchito pa mizere ikuluikulu: Moscow-Havana, Moscow-Tokyo. Linapangidwa wotchuka ndi ulendo wa Nikita Khrushchev ku United States mu 1959.
Iye anachotsedwa pa mpandowachifumu ndi maonekedwe a yaitali kuposa ndege monga Ilyushin Il-62. (Wikipedia)
Tupolev Lachiwiri-114 126 FSX & P3D Version Edition Special Download